Roadartist in Athens: Nuts - Εξ Αρχείων Τέχνης Κάρολου Κουν\nΤη προηγούμενη εβδομάδα βρέθηκα στο Νέο Ελληνικό Θέατρο Γ. Αρμένη στην παράσταση Nuts. Αν και το σενάριο του έργου είχε ενδιαφέρον, εντούτοις η παράσταση δεν με κέρδισε.\nΒέβαια αυτό είναι καθαρά προσωπική απόψη. Σε κάθε περίπτωση, νομίζω πως αξίζει να γίνει αναφορά στη θεματολογία του έργου.\nΟ Αμερικανός συγγραφέας Tom Topor στο τέλος της δεκαετίας του 1970 τάραξε τα νερά στη μέχρι τότε συγγραφή δικαστικού δράματος.\nΚαθώς μέχρι τότε, η έμφαση στα δικαστικά δράματα δινόταν στο δολοφόνο, στο έγκλημα και στο ποιος ήταν ο ένοχος. Δηλαδή σε δικαστικά έργα με αστυνομικό σασπένς.\nΟ Topor ανατρέπει το τοπίο στο Αμερικανικό δικαστικό δράμα, επιχειρώντας έμφαση στην κοινωνική ανθρωπολογία και ρίχνοντας το βάρος στην ψυχολογία των μαρτύρων. Στα έργα του, αυτά που αποκαλύπτονται σε ένα δικαστήριο, δεν έχουν ενδιαφέρον τόσο από αστυνομικής άποψης, αλλά περισσότερο από κοινωνικής και ψυχιατρικής.\nΑξίζει μια αναφορά στον θεατρικό συγγραφέα. Ο Topor γεννήθηκε το 1938 στην Αμερική, εργάστηκε επί σειρά ετών ως ρεπόρτερ δικαστικού και αστυνομικού ρεπορτάζ και απέκτησε πλούσια εμπειρία σε τέτοιου είδους υποθέσεις. Έγραψε έργα για το θέατρο και βιβλία μεταφέροντας την εμπειρία τόσων χρόνων στο δικαστικό ρεπορτάζ. Πολλά από τα έργα του τα σκηνοθέτησε ο ίδιος.\nΤο έργο «ΝUTS» γράφτηκε το 1979 με τη μορφή θεατρικού κειμένου και με αφορμή ένα πραγματικό περιστατικό. Πρωτοπαίχτηκε το 1981 στο Θέατρο Μπρόντγουεη στη Νέα Υόρκη, με μεγάλη επιτυχία. Το 1996 ένα θεατρικό σχήμα τολμά να ανεβάσει το έργο σε πραγματική δικαστική αίθουσα, παίρνοντας άδεια από το Δήμαρχο της π όλης. Αυτό που αξίζει να σημειωθεί είναι πως η αίθουσα το πρωί λειτουργούσε σαν δικαστήριο, ενώ το βράδυ μετατρεπόταν σε θεατρική σκηνή.\nΗ εφημερίδα New York Times είχε σχολίασει θετικά το εγχείρημα, σε σχετικό άρθρο με τίτλο: «Δικαστήριο το πρωί, θεατρικό σανίδι το βράδυ…».\nΤο 1987 το «ΝUTS» έγινε ταινία, σε σενάριο του ίδιου του Topor και σκηνοθεσία του Martin Ritt. Πρωταγωνιστούσαν η Barbara Streisand και ο Richard Dreyfuss.\nΤο έργο πραγματεύεται την αληθινή ιστορία μιας πόρνης, η οποία σκοτώνει έναν από τους πελάτες της. Η οικογένεια της, για να αποφύγει το κοινωνικό “στίγμα”, την κλείνει στο ψυχιατρείο. Η κοινωνία και το σύστημα σιωπούν. Η ίδια δίνει έναν άνισο αγώνα απέναντι σε όλους όσους την περιθωριοποίησαν, προσπαθώντας να αποδείξει ότι δεν είναι τρελή και να επανακτήσει το δικαίωμα να περάσει από δίκη για το έγκλημα.\nΟ συγγραφέας έχει σκοπό να αποδείξει, αφενός οτι το δικαστικό σώμα είναι αδιάφορο και διαπλεκόμενο και, αφετέρου οτι όλοι οι αξιόπιστοι μάρτυρες είναι εν δυνάμει τρελοί.\nΣτο έργο θίγονται θέματα οικογενειακής βίας, καθώς και το πώς το περιβάλλον ενός παιδιού έχει τη δυνατότητα να διαμορφώσει θετικά ή αρνητικά το χαρακτήρα του, οδηγώντας το σε πράξεις εγκληματικές.\nΑν και η συγκεκριμένη θεατρική μεταφορά του έργου έχει αποσπάσει καλές κριτικές, προσωπικά έφυγα από το θέατρο, έχοντας την αίσθηση ότι το συγκεκριμένο σενάριο θα μπορούσε να παρουσιαστεί καλύτερα. Η σκηνοθετική άποψη δεν με άγγιξε ιδιαίτερα.\nΝομίζω οτι η παράσταση θα έπρεπε να μεταδώσει αρκετά μηνύματα. Αντίθετα, ακόμα και οι δυνατές στιγμές του έργου - καθαρά προσωπική άποψη - δεν μου δημιούργησαν κάποια ιδιαίτερη ένταση.\nΑπό τους ηθοποιούς, ξεχώρισα την ερμηνεία του κ. Καρύδη και κάποιες στιγμές της κας Κοταμανίδου. Στα συν της παράστασης οι φωτισμοί, η αίθουσα και η μουσική του Δ. Τσακνή.\nΝΕΟ ΕΛΛΗΝΙΚΟ ΘΕΑΤΡΟ (ΑΙΘΟΥΣΑ ΕΞ ΑΡΧΕΙΩΝ ΤΕΧΝΗΣ ΚΑΡΟΛΟΥ ΚΟΥΝ)\nΣπύρου Τρικούπη 34, Εξάρχεια, 210 8253489, Απόγ: Σάβ. 6 μ.μ. Βραδ: Τετ., Πέμ., Παρ., Σάβ. 9 μ.μ., Κυρ. 8 μ.μ. € 20, φοιτ.: € 15.\nΚοινωνικό του Τομ Τοπόρ Σκηνοθ.: Π. Ζούλιας.\nΠαίζουν: Η. Μουκίου, Ντ. Καρύδης, Εύα Κοταμανίδου, Στ. Μερμήγκης, Θ. Αντωνιάδης, Μ. Πετούσης.\nδυστυχώς είμαι μακριά για το θεατρικό. πάντως σίγουρα θα ψάξω την ταινία-κεντρισες τον ενδιαφέρον μου\nRoad μου, μέχρι πότε;;;;\nΜ αρεσει που ενω δεν σου αρεσε πολυ, το ποσταρεις.\nΑυτη ειναι για μενα προσωπικα μια πολυ ενδαφερουσα πτυχη σου...\nΠάντως την άλλη σου πρόταση (http://roadartist.blogspot.com/2008/02/m-gronholm.html) την ακολούθησα ... και ήταν πολύ πολύ καλή !\nΗ ταινία πάντως ήταν καλή.\nΕνδιαφέρον! Ελπίζω να βρω την ταινία μιας και το θέατρο δεν είναι εύκολη υπόθεση από δω...!\n@ adrian: Καλημέρα σου! Δεν έχω δει την ταινία, αλλά ξέρω πως είχε προταθεί τότε για όσκαρ.. Αν και τελικά δεν το είχε πάρει :) Πρέπει να αξίζει λογικά!\nΩραια η αναφορά σου πιστεύω θα βοηθήσει πολλους να έχουν μια άποψη πριν πάνε να την δούν αν θα πάνε φυσικα. Αλήθεια την ταινία την έχεις δεί ; Καλημέρα :) ΕΧΕΙΣ ΠΡΟΣΚΛΗΣΗ\n@ ωσηε: Καλημέρα ωσηέ!! Ως πότε τι? Ως πότε θα παίζεται? Λογικά μέχρι το Πάσχα.. :)\n@ faraona: Καλημέρα Faraona μου. Χαίρομαι για αυτό που έγραψες. Εμένα δεν μου άρεσε, αλλά μπορεί κάποιος άλλος να εντοπίσει κάτι άλλο καλό στο έργο..\n@μαρια: Καλημέρα Μαρία, χαίρομαι που πήγες στη παράσταση αυτή του Θεάτρου Τέχνης και σου άρεσε! Για να είμαι ειλικρινής, κατά τη γνώμη μου, δεν νομίζω οτι συγκρίνονται..\nΝα σαι καλα!! Φιλιά!\n@ αθεόφοβος: Α, ωραία!! Επειδή δεν την έχω δει.. Ευχαριστούμε :)\n@ τo τέρας της «αμάθειας»: Να σαι καλά! Ναι την ταινία θα τη ψάξω και εγώ!! (Όλο avatar αλλάζεις εσύ?? χααχ) Καλημέρα!\n@ LOCKHEART: Όπως έγραψα παραπάνω την ταινία δεν την έχω δει. Την έχει δει όμως ο αθεόφοβος και του άρεσε πολύ! Να λοιπόν μια πρόταση και για εσένα που μένεις εκτός αθηνών! Θα περάσω μέσα στη μέρα αργότερα, καλημέρα!\nΝα είσαι καλά roadartist, που μας ταξειδεύεις και στα θεατρικά σανίδια... Εγώ την τελευταία περίοδο, τρέχω για διάφορες ανοησίες και έτσι δεν έχω και τον τέλειο χρόνο, αλλά βαθιά μέσα μου γνωρίζω πως αυτό αποτελεί δικαιολογία...\nΤο σενάριο μου φαίνεται λίγο βαρύ από την περιγραφή...\nΗ υπόθεση μου φάνηκε ενδιαφέρουσα αλλά την παράσταση δεν την έχω δει. Μου άρεσε όμως, η προσοχή κι ο σεβασμός με τον οποίο παρουσίασες κάτι που δεν σε κέρδισε. Μακάρι έτσι να έκαναν και διάφοροι κριτικοί που εύκολα αναθεματίζουν ή απογειώνουν πράγματα και καταστάσεις, ισοπεδώνοντας ή αποθεώνοντας τους δημιουργούς. Καλημέρα σου...\nΤο Λεωφορείο ο Πόθος στη Θεσσαλονίκη με ζούνη δε μου άρεσε επίσης. Απλά το καταθέτω για τους συμπολίτες. Εχει άφθονο γυμνό που δεν το σηκώνει το σενάριο\nΜου κέντρισές την περιέργεια, θα τό βάλω στό πρόγραμμα να πάω να τό δώ\nΧμμμ...πως τα καταφέρνεις και παρουσιάζεις κάτι που δεν σ' αρέσει τόσο ωραία...τι να σου πω βρε παιδάκι μου, μπράβο.\nΠάντως μ' έκανες να θέλω να τη δω την παράσταση!\nΤρελλαίνομαι με την φοβερή ενημέρωση που παρέχεις, ακόμα και τις τιμές των εισητηρίων μας γράφεις...μπορείς να μου κάνεις μια κράτηση;:)))\nΠολλά φιλιά και χαρούμενο (πάντα) πρωινό! :)))\nAγαπάς πολύ το θέατρο, μου φαίνεται... Καλά κάνεις και μας ενημερώνεις. Είναι πολύ ωραίο να μπαίνεις και να βλέπεις κριτικές παραστάσεων από μη κριτικούς. Από απλούς ανθρώπους, δηλαδή. Για μένα αυτές οι κριτικές είναι οι πιο ενδιαφέρουσες και οι πιο αληθινές. Πολλές φορές ο original κριτικός "με τη βούλα" καιτην επιστημοσύνη του δεν μπορεί να ξεπεράσει κάποια "πρέπει", κάποια στερεότυπα του καλλιτεχνικού χώρου και αναγκάζεται να κάνει τα πικρά γλυκά ή τα γλυκά να τα βγάζει ξενέρωτα...\nΔεν είναι τυχαίο ότι οι ταινίες και οι παραστάσεις με τα πιο πολλά αστεράκια συνήθως δεν αρέσουν στους περισσότερους ανθρώπους...\n(Καλά, μην υπερβάλλω κιόλας - εντάξει, υπάρχουν και σωστοί κριτικοί. Κι οι "κουλτουριάρηδες" έχουν τα δίκια τους)...\nΝα πηγαίνεις θέατρο και να μας λες τη γνώμη σου. Για μας μετράει.\nΦιλιά πρωινά, φωτεινά\nΔεν εχω καλες σχεσεις με το θεατρο, παντα λεω οτι φταιει η ελλειψη χρονου. Οταν καποτε ειχα ελευθερο χρονο ειχα παει σε 2-3 οπερες στο εξωτερικο που σπουδαζα. Τωρα που αρχισαν να με ενδιαφερουν κι αλλοι τομεις δεν εχω την πολυτελια χρονου που θα ηθελα. Δικαιολογιες ισως, μου αρεσει να μαθαινω μεσα απο εδω ομως :)\nEχω την αμυδρά εντύπωση πως το ξερω το έργο.\nΑν, έχει γυριστεί σε ταινία βέβαια. Πάντως κατι μου θυμιζει.\nΟ Καρύδης ποτέ δεν μου άρεσε.\nΣε αντίθεση με την Κοταμανιδου, που ειναι καλή (ορισμενες φορές εξαιρετική).\n@ nikiplos: Καλησπέρα :-) Νομίζω οτι η έλλειψη χρόνου αποτελεί δικαιολογία σίγουρα.. :) Απλά ο καθένας θέτει τις προτεραιότητες του, αναλόγως τι θέλει πιο πολύ να κάνει! Χρόνος όμως βρίσκεται.. Καλό είναι αν θες να δεις 2-3 θεατρικές παραστάσεις, να επιλέξεις κάποιες που θα σου δώσουν κατι και δεν θα σε απογοητεύσουν! Φιλιά :)\n@ Madame de la Luna: Kαλησπέρα Κυρά του Φεγγαριού! Η αλήθεια είναι οτι αρκετοί κριτικοί όταν γράφουν για μια παράσταση, έχουν και άλλους λόγους για να την εκθειάσουν (παρόλο που ίσως να μην αξίζει) ή να την 'θάψουν'..\nΕγώ πάντα σας γράφω τα συναισθήματα και το τι λαμβάνω απο τις παραστάσεις που τυχαίνει να παρακολουθήσω. Μια απλή άποψη πάντα με σεβασμό στους ηθοποιούς. Άλλωστε είμαι σίγουρη οτι μπορεί κάποιος να έχει δει τη συγκεκριμένη παράσταση και να του άρεσε πολύ.\nΣπάνιες είναι οι θεατρικές παραστάσεις που δίνουν τις ίδιες εντυπώσεις σε όλους. Στα κριτήρια μας παίζουν ρόλο διάφορα πράγματα. Σε ευχαριστώ. Καλη συνεχεια στη μέρα σου :)\n@MAD: Κάτι έχω ακούσει για αυτό που λες. Να σαι καλά mad!\n@ Alexis B: Oκ Αλέξη, όπως θες!! Καλό σκ, καλησπερες.. :)\n@ mane-tarious: Σε ευχαριστώ. Ναι είναι πολύ πιο ευχάριστο και εύκολο να γράφεις για κάτι που σε γέμισε συναισθήματα και σκέψεις.\nΑλλά νομίζω πως για τη συγκεκριμένη παράσταση άξιζε μια ενημέρωση ακόμα και αν εμένα δεν με ενθουσίασε τόσο.\nΈχω δει και άλλες παραστάσεις εφέτος, οι οποίες δεν μου άρεσαν καθόλου και δεν μπήκα καν στη διαδικασία να τις παρουσίασω στο blog. Ο λόγος οτι δεν θα μου έβγαινε ..λέξη! Τις βρήκα πραγματικά 'εγκληματικές'..\nΓια τη συγκεκριμένη αντίθετα, πιστεύω οτι αξίζει ως σενάριο για να το διαβάσει κάποιος, δεν ήταν σίγουρα μια χαμένη βραδιά...απλά περίμενα κάτι πολύ καλύτερο.. :)\n@ Flora: Καλησπέρα Φλώρα, σίγουρα το αγαπάω πολύ το θέατρο! Πιστεύω οτι μια θεατρική παράσταση, ακόμα και μια μέτρια, έχει να σου δώσει πάντα πράγματα. Το θέατρο μπορεί να διαμορφώσει χαρακτήρες, ακόμα και να σου αλλάξει τη ρότα στη ζωή σου!\nΔεν θα διαφωνήσω για τους κριτικούς, έχω την ίδια άποψη και εγώ. Τις περισσότερες φορές λείπει και η προσωπική τους πινελιά, σαν να γράφουν εντελώς κωδικοποιημένα.\nΣε ευχαριστώ. Όποτε πηγαίνω σε κάτι που μου κεντρίζει το ενδιαφέρον θα σας το μεταφέρω. Τα φιλιά μου, καλησπερα :)\n@ Dee Dee: Όπως έγραψα και παραπάνω, νομίζω οτι είναι θεμα οργάνωση χρόνου και προτεραιοτήτων. Αν σου αρέσει, θα βρεις το χρόνο να δεις κάποια παράσταση. Και πραγματικά αν κάποια είναι καλή, αξίζει να μη τη χάσεις. Αλλά πάντα λέω όποιος δεν έχει τη διάθεση να δει αρκετές, τουλάχιστον να δει τις καλύτερες :)\nΦιλιά, καλή σου μέρα!! :)\n@ Μαριλενα: Καλησπέρα Μαριλένα, έχει γυριστεί σε ταινία (εχω και την αφίσα της στο ποστ) και ίσως να την έχεις δεί! Προσωπικά δεν την έχω δει, αλλά λένε οτι αξίζει. Ο Καρύδης είναι θεατράνθρωπος :) είναι καλός ηθοποιός. Και η Κοταμανιδου..Αλλά περίμενα κάτι καλύτερο γενικότερα. Καλησπέρες :)\nΤο σενάριο είναι σίγουρα πολυ ενδιαφέρον. Τώρα αν δεν κατάφερε να δημιουργήσει την προσδοκούμενη ένταση στις σκηνές που το απαιτούσαν, αυτό είναι σίγουρα ένα μικρό μειονέκτημα.\nΑκούγεται καλό παντως.\n@ akon: Καλησπέρα Ακον! Είναι απόλυτα υποκειμενικό! Μη το βλέπεις έτσι.. Απλά η δική μου εντύπωση ήταν αυτή! :) Μπορεί σε σένα να άρεσε! Φιλία :)\nti gnomi exeis gia autous pou den tous aresei katholou to theatro?\n@ Angel Vs Life: Τι γνώμη να έχω? Ο καθένας είναι ελεύθερος να επιλέγει τι του αρέσει, τι τον ελκύει και τι γεμίζει τον ίδιο! .. Αποδεκτό :)\nΔεν έχω δει το συγκεκριμένο θεατρικό έργο (έχω δει την ταινία), αλλά μου άρεσε ο τρόπος που ανέπτυξες το θέμα σου.\nΝα σαι καλά μικρή μου καλλιτέχνιδα\nRoad, μάλλον αγαπάς πολύ το Θέατρο.\n@ Meropi: Να είσαι καλά Μερόπη σε ευχαριστώ. Εγω πάλι δεν εχω δει τη ταινία. :) Καλό απόγευμα!\n@ Vassia: ..μου αρέσει σίγουρα! Πήγες στο τέχνης στη παράσταση που λέγαμε με τη φίλη σου?? Ακόμα όχι? Να πας & δεν θα χάσεις! Εγώ περιμένω πάντως να ακούσω τη Βάσσια να πηγαίνει θέατρο και να είναι μετά ενθουσιασμένη :) Να σαι καλά!\nΖητώ τα φώτα σου ...\nΓια 3 μέρες στην Πόλη σου\nτην άλλη βδομάδα, το 1 βράδυ προγραμματισμένο για θέατρο...\nΠεριμένω την πρότασή σου ...\nΚαλησπέρα Καλλιτέχνιδα...Μου κάνει εντύπωση η κριτική σου, είχα ακούσει αρκετά θετικά σχόλια για το έργο, και αν δεν κάνω λάθος είναι και πολυδιαφημισμένο... Τί να πει κανείς...Πάντως το κάστινγκ περιέχει πολλά γνωστά ονόματα...\n@ Side21: Καταρχήν με έκανες και γέλασα που θες τα 'φώτα' μου..\nΑλλά αν θες μια γνώμη μου, θα σου πρότεινα τη παρακάτω παράσταση:\nΑπο όσες είδα εφέτος, αυτή την ξεχώρισα. Και για το θέμα, και για την απόδοση του. Διάβασε το ποστ και αν νιώσεις οτι έχει κάτι να σου δώσει! Τότε μη το χάσεις :)\n@ Artanis: Καλησπέρα Αρτανις.. έτσι είναι.. Όπως όλες οι εκδοχές της τέχνης..είναι υποκειμενικές.. Δεν μπορούσα να γράψω ψέματα.. δεν με γέμισε η συγκεκριμένη παράσταση. Πήγα με τη καλύτερη διάθεση, αλλά δεν... Πάντως αρκετοί όπως γράφεις, την είδαν και τους άρεσε. Γούστα είναι αυτά :) :)\n@ Artanis: Πάντως τα ίδια με μένα, ένιωσε και η παρέα μου.. Τι να πεις..\nΜου έκανε κι εμένα (θετική)εντύπωση\nπου πόσταρες την παράσταση ενω δεν σου...πολύ-άρεσε\nΕτσι πρέπει να γίνεται νομίζω!!!\nΟσο για την ταινία δεν την εχω δει\nΤο σενάριο όμως μου φαίνεται ενδιαφέρον\nΘα πάρω την ταινία σίγουρα κάποια στιγμή\nΕυχαριστώ για την ειλικρινή ενημέρωσή σου\n@ karaflokotsifas: Κοτσίφα μου :) και εγώ νομίζω οτι δεν ήταν λάθος να αναφέρω το πως ένιωσα ειλικρινά.\nΕτσι πρεπει να γινεται οντως. Μου αρέσει που το εκτιμάς, φιλιά πολλά τσιουυυυυυυυυυ :)\nΟμολογώ κέντρισες για μία ακόμη φορά το ενδιαφέρον μου.\nΘα προσπαθήσω να δω την παράσταση γιατί προτιμώ το θέατρο απο κάθετι άλλο...\nΜατιές έντεχνες τέχνης...\nΚαλέσματα εμπνευσμένα, που άλλα μιλούν στις ανάγκες μας και άλλα απλά στα μάτια μικρές τολμούν στάσεις...\nΝα είσαι καλά σου εύχομαι, να γεύεσαι τις πιο φωτεινές εντάσεις, όπως ζητά η καρδιά σου!\nΕίχα ακούσει για τη παράσταση εξαιτίας της μουσικής του Διονύση Τσακνή. Πάντως καλά έκανες και μας είπες τη προσωπική σου άποψη (άλλωστε αυτή γράφουμε στα μπλογκάκια μας) για να δούμε αν θα τη δούμε. Μάλλον όμως νομίζω οτι με επηρέασες και δεν θα τη δω!\nΦιλιά πολλά και καλό Σουκού!!\nΠάλι επι-μορφώθηκα! Σ' ευχαριστώ για την ωραία άποψη και την ισόρροπη αντιμετώπιση του έργου!\nΚαλημέρα αγαπητή Roadartist και καλό Σαββατοκύριακο!\nΌμορφο το να βλέπει κάποιος τις υποτιθέστες νόρμες με διαφορετικό μάτι. Δεν μου κίνησε το ενδιαφέρον να το δώ αλλά θέλω να σου δώσω ένα μεγάλο μπράβο για το οτι μας ενημερώνεις καθ'ότι έχω σκοπό να δώ την "Μέθοδο Gronholm" όπωςδήποτε! Αυτό, όντως μου κίνησε πολύ το ενδιαφέρον! Άντε νά'χω πάει θέατρο 5 φορές όλες κι όλες. Δε θα ξεχάσω όμως ποτέ την "Κυρά της Λίμνης" που το είδα καμμιά 10ρια χρόνια πίσω, στο θεατράκι της οδού Κεφαλληνίας. Ένας από τους προτγωνιστές, ο κος. Βόγλης. Εξαιρετικός! δυστυχώς δε θυμάμαι τους υπόλοιπους...\nΝά'σαι πάντα καλά, καλό Σαββατοκύριακο και πάλι :)\n΄Οπως πάντα πολύ ωραία η ενημέρωσή σου. Η θεματολογία του έργου μου άρεσε. είναι και επίκαιρη θα έλεγα, όσον αφορά το δικαστικό σώμα..Χα,Χα!! Ό,τι ή όποιος ενοχλεί με τη βοήθεια του δικαστικού σώματος τον κλείνουμε στο ψυχιατρείο ή στη φυλακή (βλ. Τσέκου).\nΚαταπληκτική και η προηγούμενη ανάρτησή σου με τις γάτες! Οι αγαπημένες μου!!!... Αφού ως υπεύθυνο του ιστολογίου μου έβαλα το γάτο μου.\nΑ! Επιτέλους κατάφερα ν΄ ανταποκριθώ στην πρόσκλησή σου για παρουσίαση ενός βιβλίου! Πέρνα να δεις τη σχετική ανάρτησή μου.\nΚαλό ξημέρωμα ή μάλλον καλημέρα!\nΔεν έχουμε πάει ακόμη , εκείνη εργάζεται πολύ και δεν βρίσκειόρεξη, εγώ ήμουν άρρωστη.\nΘα πάμε όμως το έχουμε υποσχεθεί στους εαυτούς μας. :-)\nπάντα μας "παρασύρεις"\nσε όμορφα θεατρικά μονοπάτια!\nΤυχεροί εσείς που μένετε στην Αθήνα! Μπορείτε να απολαύσετε ό,τι θέλετε περί τα καλλιτεχνικά,πολιτιστικά και λοιπά. Εμείς εδώ, στην επαρχία, κανένας περιοδεύων θίασος ή το καλοκαίρι το Αναγεννησιακό Φεστιβάλ στο Ρέθυμνο.\nΚατά τα άλλα Σας χαρίζω την Αθήνα!\n@ πνευμα: Χαίρομαι πολύ όταν άνθρωποι "προτιμούν το θέατρο απο κάθετι άλλο..." Να είσαι καλά, οκ τότε να τη δεις..Θα χαρώ μετά να μας πεις τη δική σου άποψη!\n@ Βίκυ: Kαλώς όρισες Βίκυ. Ευχαριστώ για τις ευχές και τα λόγια σου. Να είσαι πάντα καλά. Καλό σκ, καλημέρα!\n@ cinderella: Όπως νομίζεις :)..\nΝομίζω οτι έχει ακουστεί αρκετά η συγκεκριμένη παράσταση... Φιλιά και καλή επιτυχία στην εξεταστική σου :)\n@ Π.Κ.: Να είσαι καλά, εγω σε ευχαριστώ, καλό σκ και καλημέρα!\n@ greendim: Να είσαι καλά greendim καλό σαββατοκύριακο!\n@ EKTORAS: Καλημέρα Έκτορα & σε ευχαριστώ. Την "Μέθοδο Gronholm" θα σου συνιστούσα να μη τη χάσεις, αν μη τι άλλο ειναι ένα σύγχρονο έργο, που νομίζω οτι θα σου "μιλήσει".. Θίγει θέματα που ειδικά τους νέους ανθρώπους τους αφορούν άμεσα! Καλο σκ :)\n@ marianaonice: Καλημέρα Μαριάννα, βέβαια σε αφορά και πιο άμεσα, αφού εισαι και νομικός..Φαντάζομαι θα έχουν δει πολλά τα μάτια σου.. Η επιλογή σου να βάλεις υπεύθυνο του ιστολογίου σου το γάτο σου.. άψογη! Αν ζούσε ο δικός μου..θα τον έβαζα κ εγώ! :) Καλο σκ και καλη ξεκουραση :)\n@ Vassia: Δεν πειράζει Βάσσια μου να πάτε όταν θα έχετε τη διάθεση και οι δυο. Φιλιά πολλά, καλο σκ!\n@ Η σκέψη της καρδιάς: Χαίρομαι γι'αυτό :) Τη καλημέρα μου και καλό σκ !!\n@ Φωτεινή: Αγαπητή Φωτεινή όσοι μένουμε στην Αθήνα είμαστε τυχεροί μόνο ως προς αυτό που ανέφερες. Οτι μπορούμε να επιλέξουμε και να απολαύσουμε οτι θέλουμε περί τα καλλιτεχνικά,πολιτιστικά.. Και όμως πόσοι το κάνουν αυτό? Ελάχιστοι! Τα περισσότερα θέατρα είναι άδεια..Γνωρίζεις νομίζω πως έχει η κατάσταση..\nΠάντως αν ποτέ έφευγα απο την Αθήνα, θα μου έλειπαν αυτά κυρίως φιλιά καλο σκ :)\nΔεν το διάβασα ούτε το είδα το έργο, αλλά μου κέντρισες το ενδιαφέρον να το αναζητήσω, γιατί μου φαίνεται άκρως ενδιαφέρον το θέμα του. Καλημέρα.\n@ Γιώργος Χρηστινίδης: Kαλημέρα Γιώργο! Καλά θα κάνεις! Μπορεί εσύ να εντοπίσεις κάτι άλλο, να σου αρέσει περισσότερο.. Ισως να έχει να σου δώσει πράγματα..\nΑυτή δεν ειναι η μαγεία του θεάτρου? Στον καθένα μπορεί μια άλλη κίνηση, μια ξεχωριστή στιγμή, ένας λόγος να μετρήσει και να διαρκέσει περισσότερο μέσα του. :) Καλό όμορφο σκ, καλημέρα!\nΕίχα δει τις διαφημίσεις αλλά εδώ ενημερώθηκα πλήρως. Πολύ μου άρεσε αυτό το "άλλη το πρωί, άλλη το βράδυ", αίθουσα εννοώ!! Μακριά και εγώ για να το δω, ποτέ δεν ξέρεις όμως!\nHello! Have a nice weekend!\nΕυχές για ένα σούπερ\nΣαββατοκύριακο καλή μου\nΕνημερωτικο και ακρως ενδιαφερον το ποστ σου. Την καλησπερα και απο εμενα.\n@Hfaistiwnas: Καλησπέρα κεφάτε μου Ηφαιστίωνα! Ναι το άλλη το πρωί άλλη το βράδυ, το βρήκα και εγώ ενδιαφέρον :) Χαίρομαι που σου άρεσε η ενημέρωση :) Καλό σαββατόβραδο !!\n@ Greek Music: Imagine σε ευχαριστώ πολύ! Thank you για το link!! Σε έψαχνα το πρωί.. Με το που σε είδα εδώ..δεν ξέρεις πόσο το χάρηκα! Καλό σκ :)\n@ karaflokotsifas: Καλέ μου τρελέ κότσιφα..δεν ξέρεις πόσο με χαροποιεί οτι περνάς και αφήνεις τα φτερουργίσματα σου..έστω και για μια καλησπέρα! Είναι τόσο σημαντικό αυτό :) :) :) Και την δική καλησπέρα, ευχές για ένα τέλειο σκ :)\n@ Δημήτρης: Σε ευχαριστώ πολύ Δημήτρη! Να είσαι καλά, χαίρομαι που το εκτίμησες, καλό σκ :)\nΕγώ για μιά καλησπέρα πέρασα !!\n@ Ιφιγένεια:..και καλά έκανες.. Καλησπέρα και απο εμένα :)\n@ Artanis: Artanis ήμουνα βολτούλα, κάπως καθυστερημένα..καλημέρα :)\nΜπορεί να μη μπορώ να δω την παράσταση- εκτός κι αν κατέβω Αθήνα μέχρι το Πάσχα, αλλά μέσα απο το post σου ταξίδεψα και πήρα καλή γεύση.\nΘα πάρω και την ταινία. Δεν την έχω δει.\nΕδώ με το θέατρο, εκτός από το καλοκαίρι, ξεραϊλα... Πόσο μου λείπει...\nΔε σου άρεσε έ; Εγώ δεν πήγα κατα 'κει...Έχεις δει την ταινία; Νομίζω ότι αυτό προέχει για μένα, γιατί ok η Μουκίου, είναι Μουκίου, no matter what, νομίζω. Είναι όντως έτσι;\n@ ΚΟΚΚΙΝΗ ΟΜΠΡΕΛΑ: Καλημέρα σου.. Υπάρχουν αρκετές καλές παραστάσεις αν κατέβεις να σου πω που αξίζει περισσότερο.. :) Καλή μου καλώς όρισες στη παρέα.. Δεν πειράζει εσείς εκεί έχετε άλλες ομορφιές.. που εμείς σας ζηλεύουμε πιο πολύ :) Θα χαρώ να τα λέμε συχνά..\n@ antigonos: Καλημέρα Αντίγονε.. Είχα ακούσει θετικά σχόλια και απο θεατές..Την ταινία δεν την έχω δει, αλλά θα αξίζει..Το στορυ καλό ήταν..Αλλά όπως ακριβώς λες.. η Μουκίου, είναι Μουκίου..Δεν ήθελα να το σχολιάσω καν εδώ αυτό, αλλά μιας και το έθιξες..Ναι δεν μου άρεσε καθόλου η ερμηνεία της.. :(\nmexri kai kai to diko moy endiaferon ketrises....\n@ DarkChild: Δε το πιστεύω αυτό.. με τίποτα !! χαχα Καλημέρα! :)\neides kamia fora ti ginetai..ekei poy de to perimeneis..\nbtw anyone available for coffee?xaxaxa


ΔΕΗ: Αυξημένη κίνηση σε καταστήματα και εναλλακτικά σημεία εξυπηρέτησης - News Online\nΑρχική ΚΟΙΝΩΝΙΑ ΔΕΗ: Αυξημένη κίνηση σε καταστήματα και εναλλακτικά σημεία εξυπηρέτησης\nΔΕΗ: Αυξημένη κίνηση σε καταστήματα και εναλλακτικά σημεία εξυπηρέτησης\nΠάνω από 70.000 πελάτες της ΔΕΗ εξυπηρετήθηκαν το τελευταίο διήμερο στα καταστήματα της επιχείρησης σε όλη την Ελλάδα ενώ σημαντικά αυξημένος ήταν και ο αριθμός των καταναλωτών που εξυπηρετήθηκαν εξ αποστάσεως, τηλεφωνικά ή διαδικτυακά.\nΣύμφωνα με τα στοιχεία της επιχείρησης, στις δύο πρώτες ημέρες της επαναλειτουργίας τους τα καταστήματα σε όλη την Επικράτεια εξυπηρέτησαν συνολικά:\n• Περισσότερους από 5.000 πελάτες για υπηρεσίες σχετικές με συμβόλαια (νέα, διακοπές, αλλαγές στοιχείων κλπ).\n• Περισσότερους από εξήντα πέντε χιλιάδες 65.000 πελάτες για πληρωμές.\nΠαράλληλα, το τηλεφωνικό κέντρο 11770 της ΔΕΗ, συγκεντρωτικά στο διήμερο 11-12/05/2020 υποδέχθηκε περισσότερες από 31.000 κλήσεις και μέσω της υπηρεσίας call back εξυπηρέτησε 1.000 πελάτες που επέλεξαν να αφήσουν τα στοιχεία τους.\nΟ μέσος χρόνος αναμονής για τους πελάτες που καλούν είναι σ85 δευτερόλεπτα, ενώ για ποσοστό μεγαλύτερο του 65% των κλήσεων που απαντήθηκαν, ο πελάτης εξυπηρετήθηκε μέσα σε 20 δευτερόλεπτα.\nΤο 11770 κάλεσε επιπλέον 2.000 πελάτες οι οποίοι επισκέφθηκαν τα καταστήματα, βοηθώντας σημαντικά στην αποσυμφόρηση της λειτουργίας τους. Εξ’ αυτών το 50% της εξυπηρέτησης αφορά σε διακανονισμούς πληρωμών . Επιπρόσθετα μέσω της ηλεκτρονικής εξυπηρέτησης το site της ΔΕΗ www.dei.gr δέχθηκε περισσότερα από 3.000 αιτήματα.\nΌπως αναφέρει η ΔΕΗ, η δραστηριότητα στα εναλλακτικά κανάλια εξυπηρέτησης είναι σημαντικά αυξημένη σε σχέση τόσο με την προ κλεισίματος των καταστημάτων περίοδο όσο και με την προηγούμενη εβδομάδα.\nΠροηγούμενο άρθροΟι Βρυξέλλες θα προτείνουν άνοιγμα των εσωτερικών συνόρων για τον τουρισμό\nΕπόμενο άρθροΣεφ με αστέρι Michelin στρέφεται στο μαγειρευτό και τη διανομή κατ΄οίκον!\nΘεσσαλονίκη: Νέες αποκαλύψεις για το γιατρό που χειρούργησε την 14χρονη. Είχε καταδικαστεί το 2012


Ο Θεόδωρος Τσούχλος, Πρόεδρος της Ο.Λ.Μ.Ε. και ο Θανάσης Κικινής Πρόεδρος της Δ.Ο.Ε. στην ΕΡΤ1 : Χρειάζεται αναπροσαρμογή της ύλης και σχεδιασμός για τον Σεπτέμβριο video - ΔΙΚΤΥΟ ΕΚΠΑΙΔΕΥΤΙΚΗΣ ΕΝΗΜΕΡΩΣΗΣ dictyo.gr\nΤρίτη, 11 Μαΐου 2021 01:40\nΔΕΙΤΕ ΤΟ ΒΙΝΤΕΟ ΑΠΟ ΤΟ 02:02:13 ΕΔΩ\nΠετύχαμε να μην γίνουν ενδοσχολικές εξετάσεις και η υπουργός Παιδείας υποσχέθηκε την περασμένη εβδομάδα διάλογο κι ενημέρωση. Χρειάζεται αναπροσαρμογή της ύλης και προσαρμογή για τα παιδιά, είπε ο κ. Τσούχλος, συμφωνώντας ότι η εξ αποστάσεως εκπαίδευση “λειτούργησε όσο λειτούργησε και δημιούργησε εκπαιδευτικές ανισότητες.\nΔιαβάστηκε 1237 φορές\tΤελευταία τροποποίηση στις Τρίτη, 11 Μαΐου 2021 03:30\nΠερισσότερα σε αυτή την κατηγορία: « Πανελλήνιες 2021: Ανακοινώθηκε ο αριθμός των εισακτέων για τις αστυνομικές σχολές\tΈνταση μεταξύ πατέρα και μαθητών στον Εύοσμο για την κατάληψη: «Θα σε φτιάξω εγώ» (vid) »


Αναβιώνει η δολοφονία του επιχειρηματία Γιάννη Μακρή – Το μήνυμα της Βικτώριας Καρύδα στο Live News ~ Boom24.gr */-->\n10:27:00 μ.μ. boom24.gr lifestyle No comments\nΟ Γιάννης Μακρής, δέχεται βροχή από σφαίρες και αφήνει την τελευταία του πνοή, μόνος και αβοήθητος, έξω από το σπίτι του στη Βούλα. Σχεδόν δυο χρόνια μετά, η υπόθεση επανέρχεται στο προσκήνιο.\nΠερισσότερο από όλους για την Βικτώρια Καρύδα, που μετράει τα λεπτά ως την ψερχόμενη Τετάρτη με αγωνία. Ζητάει την παραδειγματική τιμωρία των δύο Βούλγαρων που έχουν συλληφθεί. για να αισθανθεί όπως μας λέει η ίδια και τα παιδιά της, λίγο καλύτερα…


E F E N P R E S S - ΗΛΕΚΤΡΟΝΙΚΗ ΕΦΗΜΕΡΙΔΑ: Μετά τις εκλογές έρχονται πολλά Εθνικά ντιμπέιτ που θα καταλήξουν σε οικουμενική και μετά σε σκορποχώρι...\nΦώτο: Καστελόριζο η ακριτική εσχατιά μας, εκεί που παίζονται πολλά και θα παιχτούν περισσότερα.\nΗ καθημερινότητα μας είναι δείκτης της πνευματικότητας μας.\nΟι αναπάντεχες εξελίξεις που επισυμβαίνουν σε όλο τον πλανήτη δείχνουν το μέτρο της πνευματικής διαπαιδαγώγησης που ετοιμάσθηκε για την γενιά μας.\nΚαι αναρωτιέται ο Γέροντας:\n«Πως θα αντέξει η ανθρωπότητα αυτό το ταξίδι προς την καρδιά του σκότους;»\nΤο διεθνές πονηρό κατέλαβε εξ ολοκλήρου την εθνική ζωή του τόπου μαςεδώ και πολλές δεκαετίες, ως καλό και ωφέλιμο.\nΌταν το Διεθνές πονηρό σου ζητάει να πας σε Εθνικό ντιμπέιτ μαζί του,μη πας.\nΑυτοκαταστρέφεται μόνο του.\nΓράφε για μετάνοια μας διαμήνυσαν πολλοί πνευματικοί προσφάτως …\n-Θα φύγουν πολλοί από κοντά μας και θα είναι απροετοίμαστοι.\nΓνωστός Αγιορείτης χαρισματούχος Γέροντας πριν χρόνια είπε σε κληρικό μητρόπολης:\n-Δεν θα προλαβαίνεις να θάβεις κόσμο.\nΦτάνουμε στο δια ταύτα των επερχομένων, …φοβερές μέρες έμπροσθεν μας…\nΑν ο τούρκος που ετοιμάζει αυτά που μας ετοιμάζει, είναι ο τίμιος εχθρός μας (κατά τον Μακρυγιάννη), σκεφτείτε ποιος είναι ο άτιμος εχθρός μας ;\nΕίναι αυτός που ψηφίζουμε δημοκρατικά και μας ξεσπιτώνει από κάθε ιερό και όσιο που έχουμε;\nΕίναι η ατιμία της αμαρτίας που πλεόνασε στις μέρες μας, καγχάζοντας και ζητάει να συνευρεθούμε μαζί της σε τηλεοπτικά πάνελ και εθνικά ντιμπέιτ;\nΤάδε έφη Γέροντας :\n-Την Ελλάδα των μνημονίων και της μιζέριας δεν θα την σώσουνβουλευτές- Ευρωβουλευτές , πατριώτες ή μη παρατρεχάμενοι, αλλάΑΓΓΕΛΟΙ.\n-Την Ελλάδα θα την σώσει πνευματικά η … «τύπου αφρικανική πείνα» που έρχεται.\n-Την Ελλάδα θα την σώσουν οι προσευχές και οι μετάνοιες.\n-υπάρχουν πολλές καλοπροαίρετες ψυχές αθέων συνανθρώπων μας που συγκινούν ιδιαίτερα τον ΘΕΟ, ενώ εμείς γινόμαστε για αυτές ένα ευσεβές κατηγορητήριο.\n- θα σωθούν και αυτές μέσα στα γεγονότα.\nΚαι τι να κάνουμε Γέροντα, του είπα ;\n-Διαβάστε, γνωρίστε, διαδώστε έστω και στο παρά πέντε, τώρα που υπάρχουν ακόμα τα ΜΜΕ, μας τόνισε\n-Σε λίγο θα υπάρχει σιωπή και μάλιστα νεκρική.\nΆφησα λοιπόν τις άκρες τις ανθρώπινες δηλ. την μιζέρια της κατευθυνόμενης επικαιρότητας και έπιασα τις άκρες του Ουρανού που είναι οι άγιοι πατέρες που τα λένε πολύ καλύτερα.\n«Σήμερα διερχόμαστε την χειρότερη κρίση από κτίσεως κόσμου.\nΒλέπετε τους ανθρώπους, ενώ ο Θεός έδωσε τη σοφία για το αγαθό, αυτοί την καταχρώνται για το πονηρό.\nΈχουν αποθηριωθεί, πράγμα που δεν συμβαίνει στα θηρία.\nΚανένα καλό δεν μπορούμε να κάνουμε χωρίς τη μετάνοια.\nΑς ανατρέξουμε στην Παλαιά Διαθήκη στο εξής περιστατικό.\nΛέει ο προφήτης Ιωνάς:\n«Ακόμη τρεις ημέρες και η Νινευΐ καταστρέφεται».\nΤι έκαναν τότε οι Νινευΐτες;\nΜετανόησαν και νήστεψαν οι πάντες, ακόμη και τα ζώα τους.\nΤο ίδιο και μείς, ας υψώσουμε τους νοητούς οφθαλμούς μας προς τον Θεό, να ζητήσουμε το θείο έλεος για μας, το Έθνος, την Εκκλησία, τον κόσμο ολόκληρο, λέγοντας:\n«Κύριε, κατάπεμψον το έλεός σου επί τον λαόν σου και συγχώρησον ημάς τους αμαρτωλούς και όλον τον κόσμον σου».\nΣτην περίοδο της Νέας Διαθήκης, διαβάζουμε για τον Μεγα Βαρσανούφιο, ότι έβλεπε να ξεσπά στον κόσμο μεγάλο κακό.\nΤότε τρεις άνδρες εμπόδιζαν να εξαπλωθεί στον κόσμο αυτό το κακό.\nΟ ένας ήταν ασκητής στην Ρώμη, ο άλλος στην Κόρινθο και ο τρίτος ο ίδιος ο άγιος Βαρσανούφιος.\nΟι προσευχές αυτών των τριών απέτρεψαν τον δίκαιο θυμό και την οργή του Μεγάλου Βασιλέως Χριστού.\nΠιστεύω ότι και μέχρι σήμερα υπάρχουν τέτοιοι Άγιοι που προσεύχονται.\nΈχει τόσο οργιάσει ο σατανάς με τα όργανά του, ώστε θέλουν να καταπιούν τα πάντα.\nΑς προσευχόμαστε λοιπόν όλοι, διότι χανόμαστε.\nΗ ταπείνωση θα μας αναστήσει από κάθε χαμερπή διαλογισμό, όπως ο Κύριος «παθών και σταυρούμενος ανεστήθη και εδοξάσθη».\nΗ ταπείνωση φέρει τη μετάνοια, που προέρχεται εκ του ρήματος μεταμελούμαι, δηλαδή αυτό το κακό που έκαμα δεν το ξανακάνω.\nΟ αμαρτωλός, εάν μετανοήσει, γίνεται αναμάρτητος.\nΟ προφήτης Δαβίδ είπε:\n«Ημάρτηκα τω Κυρίω», και ο προφήτης Ναθαν του είπε: «Αφείλετο ο Κύριος το αμάρτημά σου»\n[Από το βιβλίο: Μοναχού Δαμασκηνού Γρηγοριάτου, «Σύγχρονοι Γεροντάδες του Άθωνος», Ιερομόναχος Άνθιμος Αγιαννανίτης Πνευματικός († 1910-1996). Ι.Μ. Οσίου Γρηγορίου 2005]\n«Η αγάπη του Χριστού είναι πάντοτε σ’ αυτόν τον κόσμο σταυρωμένη.\nΟ διωγμός είναι ο κανών της πνευματικής ζωής.\nΕμείς πρέπει να ζούμε ως εσταυρωμένοι.\nΑυτό συνιστά η Ορθόδοξη πνευματικότητα.\nΟ πόλεμος που δεχόμαστε είναι πολύ μεγάλος.\nΌλοι είναι εναντίον µας: η επιστήμη και η πολιτική.\nΔεν είμαι απαισιόδοξος, αλλά νομίζω ότι ζούμε στους τελευταίους καιρούς.\nΗ δική µας στάση πρέπει να είναι μαρτυρική:\n«Ως πρόβατον επί σφαγήν ήχθη, και ως αμνός άµωµος εναντίον του κείροντος αυτόν άφωνος, ούτως ουκ ανοίγει το στόμα αυτού» (Ησ. νγ’ 7).\nΌταν εξασκήσουμε βία στην βία, δεν κάνουμε τίποτε.\nΗ μαρτυρική (σιωπηλή) στάση θα εξασφαλίσει μεγαλύτερη χρονική διάρκεια νίκης.\nΗ εντολή «μη αντιστήναι τω πονηρώ» (Ματθ. 5,39) είναι η πλέον αποτελεσματική μορφή της πάλης κατά του κακού.\nΌταν εις την βίαν ανθίσταταί τις δια των μέσων εκείνων εις τα οποία προσφεύγει και ο ποιών την αμαρτίαν, τότε αυξάνει η δύναμις του παγκοσμίου κακού…\nΗ νίκη δια της φυσικής βίας δεν διαρκεί αιωνίως.\nΣε τέτοιους καιρούς καλύτερα να σιωπούμε εμείς που δεν έχουμε τη διάθεση να λύσουμε κανένα πρόβλημα με την οδό της βίας. Και ο αιώνας μας είναι αιώνας ασκήσεως πρωτοφανούς βίας στη συνείδηση των ανθρώπων.\nΗ κοσμική ζωή είναι θεμελιωμένη στη δύναμη, στη βία.\nΟ σκοπός του χριστιανού είναι αντίστροφος.\nΗ βία δεν ανήκει στην αιώνια ζωή.\nΚαμιά πράξη που επιβάλλεται με βία δεν μπορεί να μας σώσει.»\nΛόγοι ζωής αιωνίου του Γέροντος Σωφρονίου του Έσσεξ (11 Ιουλίου)\nΚάτι σπέσιαλ για εμάς που λεγόμαστε δήθεν Ορθόδοξοι Έλληνες Χριστιανοί.\nἘμεῖς οἱ Ὀρθόδοξοι θά κατακριθοῦμε, ἀπό τόν κενό τάφο τοῦ Χριστοῦ,ἀλλά καί τόν κενό τάφο τῆς Παναγίας μας.\nΟἱ ἄλλοι (ἑτερόδοξοι), θά κατακριθοῦνε ἀπό τόν γεμάτο τάφο τῶνἀρχηγῶν τους.\nἘμεῖς θά κατακριθοῦμε, γιατί δέν πιστεύουμε στήν Ἀνάσταση τοῦ Χριστοῦκαί οἱ ἄλλοι θά κατακριθοῦν, γιατί πιστεύουν σέ πεθαμένους ἀνθρώπους.\nΤήν Ἀνάσταση τοῦ Χριστοῦ, ὁ σατανᾶς τήν μισεῖ. Γι΄ αὐτό καί ὅταν πεῖς,Χριστός Ἀνέστη, σέ ἕναν αἱρετικό, τό μόνο πού δέν θά σοῦ πεῖ εἶναι,Ἀληθῶς Ἀνέστη!''\nΑναρτήθηκε από Μανώλης στις 18.5.19


03/ 11/ 1971 | UNIX | Σαν σημερα στους υπολογιστες\nΣΑΝ ΣΗΜΕΡΑ 03 Noεμβρίου 1971, κυκλοφορεί το πρώτο εγχειρίδιο χρήσης του νεοσύστατου τότε λειτουργικού συστήματος UNIX, από τους Ντένις Ρίτσι και Κεν Τόμσον, τους δύο πρωταρχικούς δηλαδή προγραμματιστές του. Περιλαμβάνει τότε 60 εντολές.\nΚεν Τόμσον και Ντένις Ρίτσι. Οι πρωταρχικοί δημιουργοί του UNIX.\nΗ ανάπτυξη του UNIX ξεκίνησε από τους Ντένις Ρίτσι (1941-2011) και Κεν Τόμσον στα Bell Labs, έχοντας σαν βάση το λειτουργικό σύστημα Multics (Multiplexed Information & Computing Service), το οποίο αναπτύχθηκε από το 1964 στο ΜΙΤ. Αν και αρχικά ο σχεδιασμός του γίνεται σε γλώσσα μηχανής, πολύ γρήγορα υιοθετείται η C (1973) που έχει επίσης αναπτυχθεί στα Bell Labs. Όντας ομαδικό έγχειρημα ιδιωτικών και πανεπιστημιακών εργαστηρίων, αφενός μεν αγκαλιάζεται από την πανεπιστημιακή κοινότητα και αφετέρου δε γεννά τη φιλοσοφία του ανοικτού κώδικα που αναπτύσσεται από τα μέλη της κοινότητας των προγραμματιστών. Να σημειωθεί σε αυτό το σημείο ότι η ομάδα ανάπτυξης του ARPANET, του «πατέρα» δηλαδή του σημερινού Διαδικτύου, υιοθέτησε το UNIX σαν βασική της πλατφόρμα.\nΗ φιλοσοφία σχεδιασμού του UNIX είναι απλή με το βασικότερο στοιχείο που το διαχωρίζει από τα έως τότε λειτουργικά συστήματα να είναι ο πολύ μικρός πυρήνας (kernel) που διαχειρίζεται αρχεία, εξωτερικές συσκευές και προγράμματα-εργαλεία με χρήση σωληνώσεων (UNIX pipes). O απλός, πλην ευφυής, αυτός σχεδιασμός απαρτίζεται από μερικές θεμελιώδεις αρχές που στη συνέχεια αποτέλεσαν την «φιλοσοφία UNIX«, μεταξύ των οποίων:\nΗ χρήση απλού κειμένου για την αποθήκευση δεδομένων\nΤο ιεραρχικό σύστημα αρχείων\nΗ αναγνώριση συσκευών και συγκεκριμένων διεργασιών επικοινωνίας, ως αρχεία\nΟ παράλληλος έλεγχος εξωτερικών προγραμμάτων/διεργασιών από τον πυρήνα\nTo UNIX απέκτησε,το 1984, γραφικό περιβάλλον χρήσης (GUI), με το X Window System.\nΉδη από τα πρώτα του βήματα στη δεκαετία του ’70, το UNIX γίνεται συνώνυμο των servers και της φιλοσοφίας «πελάτη-εξυπηρετητή» (client-server). Επίσης αποτέλεσε μία εξαιρετική πλατφόρμα ανάπτυξης εναλλακτικών για εκατοντάδες υπολογιστικά συστήματα, μεταξύ των οποίων και φορητές συσκευές. Όπως αναφέρθηκε παραπάνω, το UNIX υπήρξε γεννήτορας του open source, ειδικά μετά το μανιφέστο GNU, από το οποίο θα προκύψει το Linux και τα παράγωγά του. Στη διάδοσή του, τεράστιο ρόλο έπαιξε το BSD (Berkeley Software Distribution), δηλαδή η έκδοση εκείνη του UNIX που δημιουργήθηκε στο πανεπιστήμιο του Μπέρκλεϊ τη δεκαετία του ’70 και οδήγησε αργότερα στην υλοποίηση των Sun OS και NeXTSTEP (Mac OS X). Γενικά, το UNIX υπήρξε βάση ανάπτυξης πολυάριθμων λειτουργικών συστημάτων, ανοικτού κώδικα, «κλειστών» εμπορικών υλοποιήσεων, και όλων των ενδιάμεσων μορφών. Από τη δεκαετία του ’70 έως σήμερα, με θεμέλιο το UNIX έχουν εξελιχθεί τα ακόλουθα OS: AIX (IBM), BSD (OpenBSD, FreeBSD, NetBSD), HP/UX, IRIX (SGI), Linux, Minix, NeXTSTEP (Mac OS X), Solaris, Sun OS.\nΠροηγούμενες δημοσιεύσειςMacλωνοιΕπόμενες δημοσιεύσειςCompaq Portable


Νεραϊδένια Γλυκά-Σειρά: Ολίβια – Μυστικό τετράδιο - No 11 | Σβούρα Βιβλιοπωλείο\nΝεραϊδένια Γλυκά-Σειρά: Ολίβια – Μυστικό τετράδιο - No 11\nΛατρεύω να φτιάχνω νεραϊδόκηπους με την κολλητή μου, τη Ματίλντα.\nΗ τάξη μου θα διακοσμήσει τούρτες για το Φεστιβάλ Φαγητού!!!\nΘέλω να φτιάξω με την ομάδα μου μια ΝΕΡΑΪΔΕΝΙΑ τούρτα με λιμνη και ΠΑΙΔΙΚΗ ΧΑΡΑ.\nΤο μόνο που κάνει η ομάδα Μπανάνα, όμως, είναι να τσακώνεται…\nΠρέπει με κάποιο τρόπο να πείσω τους φίλους μου ότι η ιδέα μου είναι η καλύτερη!\nΛέτε να τα καταφέρω;\nΕικονογράφος Danielle McDonald\nΜεταφραστής Ευγενία Κολυδά\nΕτικέτες: Meredith Costain , Διόπτρα


Η νέα γενιά γυναικών απορρίπτει το στρινγκ και επιλέγει το «εσώρουχο της γιαγιάς»! - AgrinioTimes.gr\n30 Μαΐου 2015 06:24 30 Μαΐου 2015 06:24 AgrinioTimes\nΉ τουλάχιστον αυτό ισχυρίζεται άρθρο των New York Times, αφιερωμένο στα γυναικεία εσώρουχα\nEίναι η φαντασίωση των ανδρών εδώ και περίπου 40 χρόνια. Το thong ή αλλιώςg-string το εφηύρε η σχεδιάστρια μόδας Rudi Gernreich το 1974.\nΜέχρι και τα τέλη της δεκαετίας του ’80, όμως, δεν είχε εισβάλει στηmainstream κουλτούρα και το έβλεπε κανείς μόνο σε χορεύτριες σε ερωτικά κλαμπ.\nΗ δημοφιλία του έγινε εμφανής στις αρχές του ’90 και πλέον δεν νοείται γυναίκα που δεν διαθέτει έστω ένα. Πόσο «βολικό» όμως είναι για μια γυναίκα το εν λόγω εσώρουχο;\nΣύμφωνα με πολλές νέες γυναίκες που τα απορρίπτουν, «καθόλου», λέει η αμερικανική εφημερίδα New York Times. Σε εκτενές άρθρο της αναφέρεται στη νέα επιχειρηματικότητα, που αφορά ατα γυναικεία εσώρουχα και προσφέρει τα… βρακάκια της γιαγιάς.\nΗ νέα γενιά γυναικών, σύμφωνα με τους Times, ανακαλύπτει το σέξι στα συρτάρια εσωρούχων της γιαγιάς. Και δίνει παραδείγματα νέων γυναικών επιχειρηματιών, που σχεδιάζουν εσώρουχα και ιδρύουν εταιρείες εσωρούχων, οι οποίες προσφέρουν απλότητα, απαλότητα, υγιεινή και … γεμάτη αίσθηση στα εσώρουχα, τα οποία δεν είναι πλέον ένα… κορδονάκι, αλλά κανονικό κομμάτι ύφασμα.\n«Πάντα ήθελα κανονικά εσώρουχα, δεν έβρισκα τα βολικά που έψαχνα και έτσι έφτιαξα μια εταιρεία μόνη μου» δήλωσε η Daphne Javitch, 35 ετών, ιδρύτρια της εταιρείας Ten Undies.\nH ιδρύτρια της Ten Undies\n«Θέλουμε πρακτικά εσώρουχα, που να μας κάνουν να νιώθουμε καλά» λέει ηCEO της εταιρείας Hello Beautiful, φανατική της οποίας είναι η ηθοποιός Chloe Sevigny.\nH CEO του Hello Beautiful\nTo sexy είναι εντελώς εγκεφαλικό και δεν αφορά μόνο τα στρινγκ, δηλώνει μοντέλο που ποζάρει για τις φωτογραφήσεις των εσωρούχων. Πιθανώς πολλοί άντρες να συμφωνήσουν, αν κρίνουμε από τις φωτογραφίες…


Υπουργείο Υγείας και Κοινωνικής Αλληλεγγύης – Αναβάθμιση Εθνικού Συστήματος Υγείας. | ΒΗΜΑ ΥΓΕΙΟΝΟΜΙΚΩΝ ΝΟΜΟΥ ΣΕΡΡΩΝ\n← Από σήμερα οι νέες μειώσεις μισθών και επιδομάτων των υπαλλήλων του Δημοσίου\nΠεριορίζονται οι σπατάλες στα νοσοκομεία!!! →\nΙουνίου 3, 2010 · 11:15\nΥπουργείο Υγείας και Κοινωνικής Αλληλεγγύης – Αναβάθμιση Εθνικού Συστήματος Υγείας.\nΕΘΝΙΚΟΥ ΣΥΣΤΗΜΑΤΟΣ ΥΓΕΙΑΣ\n· Τη δεκαετία του ’80 δημιουργήθηκε, οργανώθηκε και αναπτύχθηκε το Ε.Σ.Υ. με τα Περιφερειακά και Νομαρχιακά Νοσοκομεία, τα Κέντρα Υγείας, θεσπίστηκε ο θεσμός του ιατρού του Ε.Σ.Υ. και εντάχθηκαν στο σύστημα οι λοιποί επαγγελματίες υγείας. Δίκαια θεωρείται η δεκαετία του ’80 ως η πιο ενδιαφέρουσα περίοδος ανάπτυξης της υγειονομικής και κοινωνικής πολιτικής στη χώρα μας.\n· Τη δεκαετία του ’90 αποκαταστάθηκαν οι θεμελιώδεις αρχές του Ε.Σ.Υ. και της κοινωνικής αλληλεγγύης, ενώ για πρώτη φορά τέθηκαν ζητήματα που αφορούσαν τα δικαιώματα των ασθενών, τις υπηρεσίες δημόσιας υγείας, την αξιολόγηση των υπηρεσιών, τη θέσπιση επιστημονικών κριτηρίων για την οργάνωση και διαχείριση του Ε.Σ.Υ., τη διοίκηση και χρηματοδότηση των νοσοκομείων, τις νοσηλευτικές υπηρεσίες και τα δίκτυα πρωτοβάθμιας φροντίδας υγείας.\nü να ανταποκριθούμε στη στροφή των πολιτών προς το δημόσιο σύστημα υγείας αναβαθμίζοντας την ποιότητα των παρεχόμενων υπηρεσιών\nü να αντιμετωπίσουμε ριζικά τη σπατάλη, την αδιαφάνεια και διασφαλίζοντας το δημόσιο συμφέρον στο χώρο της υγείας με την μείωση και τον εξορθολογισμό των δαπανών.\nOι δέκα στόχοι μας:\nΒ. Το Σχέδιο υλοποίησης της Πολιτικής Υγείας – Προτεραιότητες – Θεσμικές παρεμβάσεις – Προγραμματισμός\nØ Οι Αλλαγές στην Υγεία σε πέντε νομοθετικά βήματα\n3. Πρωτοβάθμια Φροντίδα Υγείας – Νέα Αρχιτεκτονική Υγείας\n§ Σχέδιο Νόμου : Οκτώβριος 2010\n§ Σχέδιο Νόμου : β’ εξάμηνο 2010\n1. Σύγχρονη Διοίκηση – Αποτελεσματική Οικονομική Διαχείριση\nØ Το διπλογραφικό ολοκληρώνεται σε πάνω από το 50% των νοσοκομείων της χώρας. Στόχος, η κάλυψη εντός του 2010, όλων των νοσοκομείων του Ε.Σ.Υ. και η ανάπτυξη ενιαίου πληροφοριακού συστήματος διοίκησης που θα επιτρέπει κεντρική και περιφερειακή πρόσβαση και έλεγχο.\nØ Εγκρίθηκε από το ΚΕ.Σ.Υ. η κωδικοποίηση νόσων και με Υπουργική Απόφαση τίθεται σε εφαρμογή στο Ε.Σ.Υ.\nØ Η κωδικοποίηση Ιατρικών πράξεων βρίσκεται στο στάδιο της διαβούλευσης με Επιστημονικές Ιατρικές Εταιρείες. Έχει ενεργοποιηθεί Επιτροπή του ΚΕ.Σ.Υ. για την κοστολόγησή τους.\n§ Εγκρίθηκε και υλοποιείται το Ενιαίο Πρόγραμμα Προμηθειών-Υπηρεσιών Υγείας (Π.Π.Υ.Υ) για το 2010.\nØ Αρμοδιότητα στην Ε.Π.Υ για την κεντρική διενέργεια διαγωνισμών με ενιαίες προδιαγραφές για οικονομίες κλίμακας\nØ Παρατηρητήριο Τιμών Αναλωσίμων Υλικών και Ιατρικών Προϊόντων για την συλλογή στοιχείων, σύγκριση και καταγραφή χαμηλότερων τιμών. Τέθηκε σε λειτουργία την 1/6/2010\nØ Διενέργεια Ηλεκτρονικών Διαγωνισμών και Ηλεκτρονικών Δημοπρασιών. Πρώτη πιλοτική εφαρμογή για έξι ομάδες προϊόντων τον Ιούλιο.\nØ Διαγωνισμοί Προμήθειας φαρμάκων με βάση τη δραστική ουσία από τα νοσοκομεία του Ε.Σ.Υ.\nØ Νοσοκομειακή συσκευασία για την προμήθεια φαρμάκων από τα Νοσοκομεία του Ε.Σ.Υ.\n§ Τηρείται για πρώτη φορά στο Ε.Σ.Υ. (Ε.Π.Υ).\nØ Μητρώο εγκεκριμένων Προϊόντων και Υπηρεσιών\nØ Μητρώο Προμηθευτών και Παρόχων Υπηρεσιών\n§ Αναπτύσσεται σύστημα διαχείρισης – αποθήκευσης και διακίνησης υλικών στα νοσοκομεία (εντός του 2010)\nØ Ολοκλήρωση όλων των διαδικασιών του συστήματος με πρόβλεψη ατομικής χρέωσης (Ιούλιος 2010)\nØ Ολοκλήρωση της μηχανοργάνωσης και συστήματος ελέγχου και εποπτείας (εντός του 2010)\n3. Πολιτική Φαρμάκου – Νέο σύστημα διαχείρισης\n§ Όσον αφορά στα Ασφαλιστικά Ταμεία\nØ Καθιέρωση της λίστας Φαρμάκων (Νόμος 3846/10) και έκδοση της ΚΥΑ για τη συγκρότηση και τα κριτήρια της. (Η λίστα φαρμάκων θα συγκροτηθεί ως προς την τιμή αναφοράς στη βάση του δελτίου τιμών που θα εγκριθεί από το Υπουργείο Οικονομίας – Σεπτέμβριος 2010).\nØ Διάθεση των φαρμάκων σοβαρών ασθενειών από τα Φαρμακεία των Νοσοκομείων στους Ασφαλισμένους.\n§ Όσον αφορά στα Νοσοκομεία του Ε.Σ.Υ. και τις Ιδιωτικές Κλινικές\nü Οργάνωση και λειτουργία φαρμακείων στις ιδιωτικές κλινικές άνω των 60 κλινών (Εφαρμογή Ιούλιος 2010)\nü Εφαρμογή ατομικού ημερήσιου συνταγολογίου ασθενούς\nü Απαγόρευση μεταπώλησης φαρμάκων με ποινή ανάκλησης της άδειας των Ιδιωτικών Κλινικών\nü Ανάκληση σύμβασης των Ιδιωτικών Κλινικών με τα Ασφαλιστικά Ταμεία στην περίπτωση μη συμμόρφωσης.\n§ Ηλεκτρονική Συνταγογράφηση στα Νοσοκομεία του Ε.Σ.Υ. (β΄ εξάμηνο 2010)\n§ Οδηγίες συνταγογράφησης (ΕΟΦ) (β΄ εξάμηνο 2010)\n4. Ποιότητα – Αξιολόγηση – Πιστοποίηση\n· Υλοποιείται πιλοτικά σύστημα προτυποποίησης διαδικασιών ποιότητας σε τρία Νοσοκομεία (Αγ. Ανάργυροι, Λαμίας, Ρεθύμνου). Στόχος η εφαρμογή του σε όλα τα Νοσοκομεία το β’ εξάμηνο.\n· Συγκροτήθηκε τον Νοέμβριο 2009 Κοινή Επιτροπή Ρύθμισης των Χρεών Νοσοκομείων από τα Υπουργεία Οικονομικών – Υγείας και Κοινωνικής Αλληλεγγύης\n· Ανακοινώθηκε στις 28/5/2010 σχέδιο αποπληρωμής υπόλοιπου ποσού – θα τεθεί προς έγκριση από τη Βουλή.\n· Ενίσχυση ΜΕΘ (ήδη έχουν ενεργοποιηθεί 84 νέες κλίνες, στόχος συνολικά 150 νέες κλίνες, β΄εξάμηνο)\n· Ανάπτυξη και επέκταση λειτουργίας των Τμημάτων Επειγόντων Περιστατικών (15 ΤΕΠ Α’ Ζώνης, β΄εξάμηνο)\n· Σχεδιασμός και υλοποίηση προγραμμάτων εκπαίδευσης και κατάρτισης.\nIII. Πρωτοβάθμια Φροντίδα Υγείας – Νέα Αρχιτεκτονική της Υγείας\nü Άμεση ένταξη των Νοσοκομείων του ΙΚΑ στο Ε.Σ.Υ. και ολοήμερη λειτουργία τους.\nü Σταδιακή ένταξη των πρωτοβάθμιων μονάδων του ΙΚΑ στο Ε.Σ.Υ.\nü Έναρξη πιλοτικής λειτουργίας σε μια Υγειονομική Περιφέρεια του νέου συστήματος (α΄ εξάμηνο 2011).\nü Συντονισμός δράσεων Πρωτοβάθμιας Φροντίδας και Κοινωνικής Αλληλεγγύης\nü Λειτουργική διασύνδεση όλων των μονάδων εποπτείας ΥΥΚΑ με άλλες συναφείς δομές και δράσεις\nü Χάρτης υγείας προσαρμοσμένος στο νέο διοικητικό χάρτη της χώρας\nü Ανάπτυξη Πανεπιστημιακών και Περιφερειακών Νοσοκομείων.\nü Αλλαγή χρήσης μονάδων υγείας. Επικέντρωση σε χρόνια και ειδικά νοσήματα.\nü Δημιουργία Δικτύου Μονάδων Αποκατάστασης\nü Δημοτικά Δίκτυα Πρόληψης – Πρωτοβάθμιας Φροντίδας\nü Σχέδιο ανάπτυξης τοπικών δικτύων οικογενειακής ιατρικής\nü Επανεκτίμηση δράσεων και προγραμμάτων. Έμφαση στο νέο ρόλο του οικογενειακού γιατρού, κυρίως στη διαχείριση των χρόνιων νοσημάτων\nIV.Ο άνθρωπος στο επίκεντρο των υπηρεσιών υγείας – πρόνοιας\nü Σεβασμός των δικαιωμάτων του πολίτη στην Υγεία – Χάρτα δικαιωμάτων\nü Βελτίωση της σχέσης με τις υπηρεσίες υγείας του Ε.Σ.Υ.\nü Κάρτα Υγείας\nü ΚΕΠ Υγείας\nü Περιορισμός γραφειοκρατίας\nü Υποδοχή στα νοσοκομεία και τις πρωτοβάθμιες μονάδες\nü Αναβάθμιση της υπηρεσίας για τον προγραμματισμό τακτικών επισκέψεων\nü Ενδυνάμωση ρόλου ενώσεων ασθενών\nü Εθελοντισμός, Έλεγχος-Πιστοποίηση και Συντονισμός δράσεων των ΜΚΟ\nü Διασύνδεση με την Τοπική Κοινότητα και την Περιφέρεια\nü Συμμετοχή σε όργανα προγραμματισμού και αξιολόγησης προγραμμάτων υγείας σε περιφερειακό και δημοτικό επίπεδο\n– Επιτρέπεται στα νοσηλευτικά ιδρύματα, που ανήκουν στο Ε.Σ.Υ., μετά το τακτικό ωράριο, η λειτουργία εξωτερικών ιατρείων και η διενέργεια διαγνωστικών, θεραπευτικών και επεμβατικών πράξεων για εξωτερικούς ασθενείς.\n– Οι μόνιμοι ειδικευμένοι ιατροί του νοσοκομείου όλων των βαθμίδων, οι πανεπιστημιακοί ιατροί, το νοσηλευτικό, το παραϊατρικό, το επιστημονικό μη ιατρικό και το διοικητικό προσωπικό του νοσοκομείου, καθώς και το αντίστοιχο επικουρικό προσωπικό, μπορούν να προσφέρουν τις υπηρεσίες τους στην ολοήμερη λειτουργία.\n– Η δαπάνη βαρύνει τον ασφαλιστικό φορέα του ασθενούς ή την ασφαλιστική του εταιρία. Οι φορείς πρωτοβάθμιας και δευτεροβάθμιας περίθαλψης του Ε.Σ.Υ. και του Πανεπιστημίου δύναται να συνάπτουν συμβάσεις με τους φορείς κοινωνικής ασφάλισης, στη βάση των οποίων θα παρέχουν υπηρεσίες στο πλαίσιο της ολοήμερης λειτουργίας των νοσοκομείων και θα αποζημιώνονται από τους φορείς κοινωνικής ασφάλισης και από τους ασφαλισμένους, όπου προβλέπεται συμμετοχή των τελευταίων στη σχετική δαπάνη. Η αποζημίωση των μονάδων του Ε.Σ.Υ. και του Πανεπιστημίου για τις υπηρεσίες της ολοήμερης λειτουργίας από φορείς κοινωνικής ασφάλισης γίνεται κατά προτεραιότητα.\n– Τα έσοδα διατίθενται για την κάλυψη των αναγκών του νοσηλευτικού ιδρύματος και για την αμοιβή επικουρικού προσωπικού, επιπλέον εφημεριών και υπερωριακής απασχόλησης των νοσηλευτικών ιδρυμάτων.\n– Οι πανεπιστημιακοί ιατροί συμμετέχουν από 1/01/2011 αποκλειστικά εντός του νοσηλευτικού ιδρύματος ή σε χώρο που εξασφαλίζει το νοσηλευτικό ίδρυμα.\n– Προβλέπεται σύστημα ελέγχου της εφαρμογής και της τήρησης των όρων συμμετοχής στην ολοήμερη λειτουργία.\nØ Κίνητρα για την κάλυψη αναγκών της περιφέρειας\n– Δίνονται κίνητρα για το διορισμό μόνιμων ιατρών Ε.Σ.Υ. σε απομακρυσμένες και νησιωτικές περιοχές, (προκήρυξη θέσεων σε ανώτερη βαθμίδα μετά από δύο άγονες προκηρύξεις, προσαύξηση μισθού κατά 10%, μοριοδότηση για κατάληψη νέας θέσης του ιατρού μετά από 5ετή παραμονή).\n– Αλλάζει το σύστημα Επικουρικών Ιατρών. Στόχος η κάλυψη των αναγκών απομακρυσμένων και νησιωτικών περιοχών. Προϋπόθεση για το διορισμό επικουρικών ιατρών στην περιφέρεια Αττικής και το Νομό Θεσ/νίκης η προηγούμενη θητεία ενός έτους στην περιφέρεια. Εξαιρείται το Ε.Κ.Α.Β. από τον περιορισμό. Καθιερώνεται σύστημα επιλογής με αντικειμενικότητα και διαφάνεια.\n– Προβλέπεται η δυνατότητα κάλυψης επιτακτικών αναγκών απομακρυσμένων και νησιωτικών περιοχών από στρατιωτικούς ιατρούς ή από ιατρούς των Υγειονομικών Υπηρεσιών του Ι.Κ.Α. (Προγραμματική Σύμβαση με Υπουργείο Άμυνας).\n– Προκηρύσσονται κατά προτεραιότητα οι κενές θέσεις ιατρών υπηρεσίας υπαίθρου σε απομακρυσμένες και νησιωτικές περιοχές και προβλέπεται η δυνατότητα παραμονής του ήδη υπηρετούντος ιατρού μέχρι την κάλυψη της θέσης.\n– Επιτρέπεται η απόσπαση προς την Περιφέρεια, για συνυπηρέτηση, συζύγων που ανήκουν στο ιατρικό, τακτικό νοσηλευτικό και παραϊατρικό προσωπικό του Ε.Σ.Υ.\nØ Ρυθμίσεις όρων απασχόλησης νοσοκομειακών γιατρών Ε.Σ.Υ.\nØ Ρυθμίσεις για τις Εφημερίες\n– Προβλέπεται η θέσπιση καθηκοντολογίου για τους νοσηλευτές\n– Προβλέπεται ειδική διαδικασία του ΑΣΕΠ με ετήσιους κυλιόμενους πίνακες για την άμεση κάλυψη θέσεων με μόνιμο νοσηλευτικό και παραϊατρικό προσωπικό, που κενώνονται εξαιτίας συνταξιοδότησης ή παραίτησης.\n– Διευρύνεται η δυνατότητα πρόσληψης επιπλέον κλάδων επικουρικού προσωπικού (Φαρμακοποιοί, Βοηθοί Φαρμακείου, Πληροφορικοί, Διαιτολόγοι, Ακτινοφυσικοί)\nØ Διοίκηση Νοσοκομείων Ε.Σ.Υ.\n– Ενδυναμώνεται η διοίκηση της Ιατρικής Υπηρεσίας των Νοσοκομείων.\n–Τροποποιείται η σύσταση του Κεντρικού Συμβουλίου Επιλογής για την πλήρωση των κενών θέσεων και την αξιολόγηση του κλάδου ιατρών Ε.Σ.Υ. του Ε.Κ.Α.Β.\nØ Ενοποίηση φορέων αρμοδιότητας Υπουργείου Υγείας και Κοινωνικής Αλληλεγγύης.\nØ Προσωπικό Δ.Υ.ΠΕ .\nØ Δικαιώματα Πολίτη\n– Θεσπίζεται σε κάθε Δήμο «Συμβούλιο Διαβούλευσης, Διαφάνειας και Λογοδοσίας Υγείας και Κοινωνικής Πρόνοιας», με αντιπροσωπευτική εκπροσώπηση με σκοπό την ανάδειξη των θεμάτων περίθαλψης, δημόσιας υγείας και κοινωνικής φροντίδας. Οι Διοικητές των Νοσοκομείων που βρίσκονται εντός των ορίων του Δήμου ενημερώνουν για τα θέματα του Νοσοκομείου.\n– Θεσπίζεται σε κάθε Περιφέρεια «Συμβούλιο Προγραμματισμού Υγείας και Κοινωνικής Πρόνοιας» με αντιπροσωπευτική εκπροσώπηση, με σκοπό τον προγραμματισμό, την αξιολόγηση, τον απολογισμό των δομών και δράσεων σε επίπεδο περιφέρειας για τα θέματα υγείας και πρόνοιας.\n– Καθιερώνεται υποχρέωση του Υπουργού Υγείας και Κοινωνικής Αλληλεγγύης για ετήσια κατάθεση και παρουσίαση στην αρμόδια Επιτροπή του Κοινοβουλίου έκθεσης για την υγεία και κοινωνική πρόνοια.\nΠΗΓΗ : http://www.yyka.gov.gr


TΩΡΑ ΕΙΝΑΙ ΑΡΓΑ… Παραδέχτηκε το μέγεθος της πολιτικής ανοησίας του ο Θεοδωράκης | Simatoros Χpress\nTΩΡΑ ΕΙΝΑΙ ΑΡΓΑ… Παραδέχτηκε το μέγεθος της πολιτικής ανοησίας του ο Θεοδωράκης\nTΩΡΑ ΕΙΝΑΙ ΑΡΓΑ…\nΠαραδέχτηκε το μέγεθος της πολιτικής ανοησίας\nΜε μια απίστευτη ανακοίνωση το Ποτάμι παραδέχεται το μέγεθος της πολιτικής ανοησίας του.\nΑυτό που επί εβδομάδες επεσήμανε το “Κουρδιστό Πορτοκάλι” έρχεται μετά την απομάκρυνση από το ταμείο να κατακρίνει ο κος Θεοδωράκης.\nΕίναι ένας από τους 3 “πολιτικά ανόητους”-όπως του χαρακτηρίσαμε αρχηγούς που έδωσαν στην ουσία ψήφο εμπιστοσύνης στην κυβέρνηση Τσίπρα, με την Τασία (ρίξε στο κορμί μου wi-fi να πυρποληθώ) Χριστοδουλοπούλου, τον Παύλο Χαικάλη και τους άλλους υπουργούς να πουλάνε τρέλα.\nΓράφει η ανακοίνωση του Ποταμιού>\nΜπροστά στον κίνδυνο να χάσουν τους μισθούς τους και το μερτικό στην εξουσία, οι αντάρτες βουλευτές του ΣΥΡΙΖΑ ανακαλύπτουν ξανά την ενότητα. Αφού μάλωσαν για το Μνημόνιο, αφού διχάσθηκαν στις ψηφοφορίες, τώρα ψάχνουν τον τρόπο να επιστρέψουν στο μαντρί. Και ο Πρωθυπουργός συμπράττει με την ανοχή του σε αυτήν την κοροϊδία. Στις κρίσιμες ψηφοφορίες για τη χώρα έπρεπε να ξεκαθαρίσει ότι όποιος δεν ψηφίζει φεύγει. Οι βουλευτές δεν εκλέγονται για τα προνόμια, εκλέγονται για τις ευθύνες και για τις δύσκολες αποφάσεις.\nΑπίδια μάντολες. Ο Θεοδωράκης, όπως και οι Γεννηματά και Μειμαράκης μοιράζονται την ιδιοκτησία ενός ακόμη αντιμεταρρυθμιστικού μνημονίου.\nΟ Τσίπρας τους παγίδεψε πολύ έξυπνα και τώρα θα πρέπει να απολογηθούν στους ψηφοφόρους καθώς αρχίζει ένα κολασμένο Φθινόπωρο που θα κάνει τους πολίτες να παραμιλάνε για τα χαράτσια, τους φόρους, τις κρατήσεις, τους ENΦΙΑ που θα πληρώνουν εξαιτίας της πολιτικής ανυπαρξίας των Γεννηματά, Μειμαράκη και Θεοδωράκη-οι οποίοι έχασαν την ευκαιρία να ρίξουν την κυβέρνηση Τσίπρα και ωσάν απατημένοι σύζυγοι ανακαλύπτουν πόσο κερατάδες είναι.\nΟ Τσίπρας υφάρπασε την ψήφο τους και τώρα αναζητεί τρόπο για να κυβερνήσει τουλάχιστο 6 μήνες ανενόχλητος με την ψήφο εμπιστοσύνης των γιαλατζί ανταρτών που είναι πολύ πιθανό να τον στηρίξουν για την καρέκλα.


DARK TRANQUILLITY - ROCKWAY\nMay 11, 2022 Αλέξανδρος Αντωνιάδης Highlights, ΣΥΝΕΝΤΕΥΞΕΙΣ Comments Off on DARK TRANQUILLITY\nΟι Σουηδοί Dark Tranquillity είναι ένα από τα σημαντικότερα συγκροτήματα μιας γενιάς που άλλαξε την πορεία του Death Metal ιδιώματος και ο Mikael Stanne, τραγουδιστής τους είναι πλέον ένας θρύλος. Ο Αλέξανδρος Αντωνιάδης, έχοντας τη “βοήθεια του κοινού”, συνομιλεί μαζί του ενόψει της εμφάνισης τους σε Αθήνα και Θεσσαλονίκη, την Πέμπτη 12 και Παρασκευή 13 Μαΐου αντίστοιχα (ΔΕΛΤΙΟ ΤΥΠΟΥ).\n-Θα ήθελα να ξεκινήσουμε από το όνομα “Dark Tranquillity”. Τράβηξε την προσοχή μου από την πρώτη στιγμή που ήρθα σε επαφή με το συγκρότημα, εξαιτίας της αντικρουόμενης φύσης των δυο λέξεων “Σκοτεινή” και “Ηρεμία” που ταίριαξαν μαζί. Ποιος εμπνεύστηκε το όνομά σας και ποιά είναι η ιστορία πίσω από αυτό;\nΌταν ξεκινήσαμε είχαμε διαφορετικό όνομα. Εγώ και ο Niklas Sundin γράφαμε όλους τους στίχους. Όταν πλέον είχαμε φτάσει σε ένα επίπεδο να μπορούμε να συνθέτουμε αξιόλογα κομμάτια, το πρώτο μας το ονομάσαμε αρχικά “Into the void of tranquillity”. Ήμασταν αρκετά νέοι, όμως ήταν ένα κρίσιμο σημείο για την πορεία της μπάντας, γιατί αισθανθήκαμε έτοιμοι να ηχογραφήσουμε το πρώτο μας demo και να ξεκινήσουμε να κάνουμε συναυλίες. Έτσι σκεφτήκαμε ότι θα ήταν ωραία ιδέα να ονομαστούμε Void of Tranquillity. Αργότερα, σε μια συνάντηση με τον Niclas Engelin των In Flames, του ανέφερα αυτό το όνομα που σκεφτόμουν και πρότεινε ότι μιας και η μουσική ακούγεται σκοτεινή και σοβαρή, θα έπρεπε και το όνομα να είναι κάτι όπως Dark Tranquillity, και συμφώνησα με την πρόταση του. Στη συνέχεια μίλησα με τον Niklas Sundin σχετικά με αυτό, και καταλήξαμε ότι το όνομα μας θα έπρεπε να αντανακλά την πηγή από όπου προέρχεται η έμπνευση μας, από που παίρνουμε ιδέες, όπως τις νύχτες όταν όλα είναι ήσυχα και σκοτεινά, όταν τείνουμε να είμαστε περισσότερο δημιουργικοί. Αυτή λοιπόν ήταν η πηγή του ονόματος μας.\n-Ως συνέχεια του έξυπνου ονόματος, οφείλω να παραδεχτώ ότι οι Dark Tranquillity είναι η αγαπημένη μου μπάντα στιχουργικά. Βαθύ και υπαρξιακό το στιχουργικό πλαίσιο κατά τη διάρκεια της δισκογραφίας σας. Θα ήθελα να μου περιγράψεις τη διαδικασία της έμπνευσης των στίχων. Ποιές είναι οι κύριες πηγές που πυροδοτούν το γράψιμο των στίχων;\nΣτην αρχή, η πηγή έμπνευσης των στίχων ήταν κυρίως βιβλία και ποιήση που εγώ και ο Niklas διαβάζαμε. Προσπαθούσαμε να ασχοληθούμε με κάτι μοναδικό και διαφορετικό σε σχέση με την υπόλοιπη σκηνή. Έτσι, αντί να πάμε με ό,τι ήταν δημοφιλές εκείνη την περίοδο, όπως ταινίες τρόμου ή ο H.P. Lovecraft, προσπαθήσαμε να κάνουμε κάτι πιο κοντά στο ύφος του Shakespear αντί του Lovecraft. Ξεκινήσαμε να βρίσκουμε τη δική μας ταυτότητα, αποκτώντας όλο και μεγαλύτερη αυτοπεποίθηση στο να παράγουμε κάτι προσωπικό. Οι στίχοι μας πραγματεύονται τα ερωτήματα και τις συνειδητοποιήσεις για το τι είναι ο κόσμος, και κατ’επέκταση τη ματαίωση, τον θυμό, τους φόβους καθώς προσπαθεί ο άνθρωπος να τους κατανοήσει. Προσωπικά, αυτός ο τρόπος έκφρασης με βοηθάει να αποβάλω τις αρνητικές σκέψεις μου. Νιώθω πιο ήρεμος αφότου γράφω στίχους.\n-Αυτό που εκτιμώ πολύ σχετικά με τη μουσική σας είναι ότι κάθε δίσκος σας ακούγεται σε κάποιον βαθμό πάντα διαφορετικός από τον προηγούμενο. Από τις αυθόρμητες δομές μελωδικού death metal των τριών πρώτων δίσκων “Skydancer” – “The Gallery” – “The Mind’s I”, σε μια πιο μελαγχολική φάση με “Projector” – “Haven”, πηγαίνοντας στη συνέχεια σε πιο άμεσα και έντονα κομμάτια στην τριπλέτα “Damage Done” – “Character” – “Fiction”, μέχρι τις πρόσφατες κυκλοφορίες σας όπου έχουν εισαχθεί κάποια μοντέρνα στοιχεία στον ήχο, η μπάντα εξερευνά νέους δρόμους έκφρασης. Επομένως, αναρωτιέμαι αν ήταν σκόπιμο και συμφωνημένο εξαρχής με τα υπόλοιπα μέλη να αλλάζετε ύφος σε κάθε νέα δουλειά ή απλώς συνέβαινε αυθόρμητα σε κάθε περίοδο;\nΕίναι κάτι που πάντα το συζητάμε μεταξύ μας, ποια στοιχεία λειτούργησαν καλά στους προηγούμενους δίσκους και ποιά θέλουμε να αλλάξουμε. Κάθε δίσκος είναι μια εμπειρία εκμάθησης, που οδηγεί στη δημιουργία του επόμενου. Σίγουρα δεν θέλουμε να επαναλαμβανόμαστε σε μεγάλο βαθμό, δεν έχουμε σκοπό να γυρνάμε τον ήχο μας σε ό,τι κάναμε τρία χρόνια πριν για παράδειγμα. Είναι μια συνειδητή διαδικασία το να αφήνουμε κάποιο χρονικό διάστημα ελεύθερο μετά από κάποια περιοδεία ή κάποια κυκλοφορία δίσκου, ώστε να έρθει η έμπνευση και το κίνητρο ξανά που να μας κάνει να θέλουμε να δημιουργήσουμε κάτι καινούριο. Ακόμα κι αν αυτό καταλήξει να ακούγεται παρόμοιο με κάποια προηγούμενη δουλειά μας, τουλάχιστον στο μυαλό μας πρέπει να το αισθανόμαστε διαφορετικό. Όταν νιώθουμε ότι είναι υπερβολικά όμοιο, τότε το αφήνουμε στην άκρη και γράφουμε από την αρχή.\n-Με βάση τα παραπάνω λοιπόν, ποιά θα χαρακτήριζες ως την αγαπημένη σου περίοδο και ποιόν ως τον αγαπημένο σου δίσκο και γιατί;\nΜου αρέσουν όλα για διαφορετικούς λόγους. Αγαπώ τον πειραματισμό που είχαμε στην αρχική περίοδο όταν βρήκαμε το στυλ μας με τα Gallery και Mind’s I, και ήταν ακριβώς αυτό που θέλαμε να κάνουμε όταν σχηματίσαμε το συγκρότημα. Επίσης, λατρεύω τα Projector και Haven, όπου προσπαθούσαμε να παράγουμε κάτι διαφορετικό, χωρίς απλώς να ακολουθούμε την προηγούμενη τροχιά αλλά να σπάσουμε τις νόρμες, ώστε να αποδείξουμε πως μπορούμε να είμαστε κάτι παραπάνω από την ταμπέλα “Gothenburg death metal”. Στα επόμενα albums σκεφτόμασταν ότι “OK, τώρα έχουμε δοκιμάσει όλα όσα θέλαμε, μπορούμε να επιστρέψουμε σε αυτό που κάναμε”, έχοντας όμως πλέον όλη αυτήν την εμπειρία και νέους τρόπους σύνθεσης. Αργότερα συνειδητοποιήσαμε ότι τώρα έχουμε περισσότερα εργαλεία γνώσης με τα οποία μπορούμε να εργαστούμε, νέες ικανότητες που μας επιτρέπουν να τροποποιήσουμε πάλι τον ήχο μας. Τα τελευταία χρόνια, είχαμε τις δυνατότητες να ενσωματώσουμε ηλεκτρονικά στοιχεία πάνω σε μια άμεση συνθετική νοοτροπία και μελωδίες με τρόπο που δεν μπορούσαμε να κάνουμε προγενέστερα. Σίγουρα θεωρώ ως σημαντικότερο album μας το The Gallery, μιας και με αυτό συνειδητοποιήσαμε ότι μπορούσαμε να κάνουμε κάτι αξιόλογο ως μπάντα, έχοντας βρει τον προσωπικό μας ήχο και τρόπο.\n-Μιας και κουβεντιάζουμε για τα διαφορετικά vibes στους δίσκους σας, ποιά είναι η άποψη σου για το έργο του Niklas Sundin ως Mitochondrial Sun;\nΛατρεύω τη μουσική του, είναι εντυπωσιακός, ειδικά όταν κάνει ακριβώς αυτό που θέλει. Θαυμάζω τον τρόπο με τον οποίον σκέφτεται και συνθέτει, καθώς και τον τρόπο με τον οποίο κατάφερνει να διοχετεύει τις δυσκολίες των τελευταίων χρόνων στη μουσική δημιουργία του.\n-Τραγούδησες στο ντεμπούτο album των In Flames, και αντίστοιχα ο Anders Friden, που τραγούδησε στο ντεμπούτο album των Dark Tranquillity, έγινε αργότερα ο τραγουδιστής τους. Τι θυμάσαι από εκείνη την ενδιαφέρουσα ανταλλαγή;\nΌταν σχηματίσαμε τους Dark Tranquillity, εγώ έπαιζα κιθάρα και τότε δημιουργήσαμε το Skydancer. Ήταν μια σπουδαία εμπειρία, όμως και περίεργη καθώς ήμασταν αρκετά νέοι χωρίς σαφείς ιδέες. Συνεπώς, ο Anders ήθελε να ακολουθήσει διαφορετική κατεύθυνση από εμένα και τον Niklas. Έτσι λοιπόν αυτή η συνύπαρξη στο συγκρότημα τελείωσε. Αμέσως μετά την ηχογράφηση του Skydancer, ο Jesper Stromblad ήθελε να σχηματίσει μια νέα μπάντα. Ήταν ήδη στους Ceremonial Oath και ήθελε να φτιάξει κάτι καινούριο. Επομένως με ρώτησε αν θα ήθελα να τραγουδήσω και συμφώνησα φυσικά. Ηχογραφήσαμε ένα album, το Lunar Strain, και κάναμε δυο συναυλίες στη Στοκχόλμη και στο Βερολίνο. Δεν ήμουν ποτέ full-time μέλος, ήταν περισσότερο ως session η παρουσία μου στους In Flames, όμως ήταν κάτι σπουδαίο για να ξεκινήσω κάτι καινούριο και μάλιστα ως τραγουδιστής.\n-Μιλώντας για συμμετοχές σε διαφορετικά σχήματα, οι Halo Effect αποτελούν ένα full-time συγκρότημα ή ένα project; Σε περίπτωση μεγάλης επιτυχίας και ζήτησης για περιοδείες ή νέες κυκλοφορίες, πώς σκοπεύεις να χειριστείς τη δραστηριότητα των Dark Tranquillity;\nΕίναι σίγουρα ένα full-time συγκρότημα οι Halo Effect. Πρόκειται να περιοδεύσουμε κατά τη διάρκεια του Σεπτεμβρίου και του Οκτωβρίου στην Ευρώπη μαζί με τους Amon Amarth και τους Machine Head. Επίσης, θα συμμετάσχουμε σε κάποια festivals αυτό το καλοκαίρι. Σχετικά με το πώς θα το χειριστώ, θα συνεχίσω να περιοδεύω και να ηχογραφώ. Η ιδέα είναι να συνεχίσουν και τα δύο συγκροτήματα ως full-time, όμως πάντα οι Dark Tranquillity αποτελούν προτεραιότητα.\n-Η πανδημία και τα αποτελέσματα αυτής, όπως η ακύρωση συναυλιών, λειτούργησε ως εμπόδιο για εσένα ως καλλιτέχνη λόγω της απουσίας δραστηριοτήτων ή αποτέλεσε ευκαιρία σχετικά με σύνθεση νέας μουσικής;\nΗ αλήθεια είναι ότι ήμουν πολύ δημιουργικός κατά τη διάρκεια αυτής της περιόδου. Βέβαια υπήρχε μια σύγχυση για το γεγονός ότι ήμασταν απομονωμένοι, δεν μπορούσαμε να εργαστούμε ως ομάδα, να βγάλουμε χρήματα, να ταξιδέψουμε και να δούμε φίλους. Παρ’όλ’αυτά, την ίδια στιγμή συνειδητοποίησα ότι μπορούσα να ξεκινήσω νέα πράγματα, όπως για παράδειγμα τους Halo Effect. Πράγματα που ήθελα να κάνω, όμως ήμουν μονίμως απασχολημένος. Έτσι, μέσα στην πανδημία βρήκα χρόνο και ηχογράφησα τρία albums και ένα EP, γράφοντας 42 τραγούδια, και αυτό τελικά ήταν πολύ καλό δημιουργικά.\n-Μετά από δύο χρόνια δίχως συναυλίες, είστε ξανά επάνω στη σκηνή, περιοδεύοντας με τους Ensiferum. Πώς είναι η εμπειρία της νέας πραγματικότητας; Υπάρχει περισσότερος ενθουσιασμός για μια συναυλία ή ακόμα υπάρχει δισταγμός σχετικά με την προσέλευση και τις αντιδράσεις του κοινού;\nΞεκινήσαμε την περιοδεία από την Αμερική και εκεί μπορώ να πω ότι οι άνθρωποι δεν ένιωθαν πραγματικά έτοιμοι να βγουν ξανά έξω και να συμμετέχουν. Πάρα πολλοί άνθρωποι είπαν ότι ενώ ήθελαν να έρθουν, διατηρούσαν ακόμα τις ανησυχίες τους σχετικά με τον κορωνοιό. Όμως εδώ στην Ευρώπη, η ανταπόκριση είναι εντυπωσιακή. Οι συναυλίες γίνονται sold out σχεδόν κάθε βράδυ και οι άνθρωποι είναι πραγματικά ενθουσιώδεις και έτοιμοι να μας δουν. Το απολαμβάνω αυτό, μας δίνει μεγάλη δύναμη να κάνουμε την καλύτερη δυνατή εμφάνιση μας.\nAbout Αλέξανδρος Αντωνιάδης\t5 Articles


Σμαράγδα Καρύδη - Η μεγάλη αλλαγή μετά την παραδοχή της σχέσης της με τον Θοδωρή Αθερίδη : Celebrity News - yupiii.gr\nCelebrity News|03.01.2017 |08:20|\nΗ μεγάλη αλλαγή μετά την παραδοχή της σχέσης της με τον Θοδωρή Αθερίδη\nΗ Σμαράγδα Καρύδη και ο Θοδωρής Αθερίδης είναι από τα αγαπημένα ζευγάρια στη ζωή, αλλά και στο θέατρο και τον κινηματογράφο.\nΩστόσο, η ίδια η ηθοποιός σε συνέντευξη της στο Instyle αναφέρθηκε τόσο στη σχέση της με τον ηθοποιό και φίλο της, αλλά και για το αν φοβάται τα γεράματα.\nΓια το αν άλλαξε η χημεία τους: «Χημεία στη σκηνή είχαμε και πριν από τη σχέση μας. Η χημεία είναι κάτι που ήταν την έχεις, είτε όχι και βγαίνει και στο σανίδι και στη ζωή. Στο θέατρο κάθε χαρακτήρας που υποδυόμαστε έχει ένα κομμάτι από εμάς, όσο διαφορετικό κι αν είναι»\nΤι έχει αλλάξει όμως, στη ζωή της μετά την αποκάλυψη της σχέσης της με τον Θοδωρή; «Στην καθημερινότητα μου δεν έχει αλλάξει κάτι. Απλά στις συνεντεύξεις μου πλέον με ρωτούν για τη σχέση μου… Πριν το παραδεχτώ δεν μπορούσαν να μου κάνουν αυτήν την ερώτηση γιατί όλα ήταν στο πλαίσιο της εικασίας».\nΌσον αφορά τις δικές της επιθυμίες; Θα ήθελε κάποια στιγμή να φύγει από την πόλη και να ζήσει μόνιμα στην Αίγινα;\n«Θα πήγαινα να ζήσω για πάντα στην Αίγινα. Γι’ αυτό αγόρασα σπίτι τόσο κοντά στην Αθήνα. Η προοπτική μου ήταν ότι θα μπορούσα να ζήσω εκεί για πάντα. Μια χαρά θα άφηνα τη ζωή στην πόλη στο μέλλον.»\nΤέλος, για το χρόνο που περνά και το αν την αγχώνει το ότι θα γεράσει, είπε: «Δεν γίνεται να μείνεις νέος. Καλό είναι να γεράσεις με αξιοπρέπεια. Τη μάχη με το χρόνο θα την χάσεις σίγουρα».


Η EBU δεν ανησυχεί για τη διακοπή λειτουργίας της Επίγειας Ψηφιακής Τηλεόρασης στο Βέλγιο και την Ελβετία News\nΠέμπτη, 27 Δεκεμβρίου 2018 | 12:04\nΤον περασμένο Μάιο, ο βελγικός δημόσιος ραδιοτηλεοπτικός οργανισμός VRT ανακοίνωσε ότι οι ελεύθερης μετάδοσης εκπομπές της επίγειας ψηφιακής τηλεόραση (DTT) θα λήξουν την 1η Δεκεμβρίου 2018, αναφέροντας ως αιτία της απόφασης την αλλαγή του τρόπου καταλάνωσης του περιεχομένου των μέσων ενημέρωσης. Μόλις λίγους μήνες αργότερα, μετά το δημοψήφισμα "No Billag"...\nΤον περασμένο Μάιο, ο βελγικός δημόσιος ραδιοτηλεοπτικός οργανισμός VRT ανακοίνωσε ότι οι ελεύθερης μετάδοσης εκπομπές της επίγειας ψηφιακής τηλεόραση (DTT) θα λήξουν την 1η Δεκεμβρίου 2018, αναφέροντας ως αιτία της απόφασης την αλλαγή του τρόπου καταλάνωσης του περιεχομένου των μέσων ενημέρωσης. Μόλις λίγους μήνες αργότερα, μετά το δημοψήφισμα "No Billag" (το οποίο πρότεινε την εξάλειψη του υποχρεωτικού τέλους άδειας για τη χρηματοδότηση των εκπομπών), ο δημόσιος ραδιοτηλεοπτικός φορέας SRG SSR ανακοίνωσε το τέλος της μετάδοσης DVB-T το 2019.\nΚαταλήγοντας σε βιαστικά συμπεράσματα\nΛαμβάνοντας υπόψη αυτές τις αποφάσεις στην Ελβετία και τη Φλάνδρα, θα μπορούσε κανείς να συμπεράνει ότι ο ήλιος δύει για την ψηφιακή επίγεια τηλεόραση (DTT). Ωστόσο, προτού βιαστούμε να βγάλουμε συμπεράσματα, θα πρέπει να αναλύσουμε προσεκτικά τα συγκεκριμένα πλαίσια και τις γενικές τάσεις.\nΗ Υπηρεσία Πληροφοριών ΜΜΕ της EBU εκπονεί τακτικά μια εξαιρετική έκθεση για την Τηλεοπτική Διανομή στην Ευρώπη. Παρέχει στοιχεία, μεταξύ άλλων, για τη διείσδυση των διαφόρων πλατφορμών τηλεοπτικής διανομής. Αναλύοντας τα δεδομένα, βλέπουμε ότι, όσον αφορά την τηλεοπτική διανομή, το Βέλγιο και η Ελβετία είναι παρόμοια. Και στις δύο χώρες η πρωτογενής τεχνολογία διανομής ήταν ιστορικά καλωδιακή και τώρα αντικαθίσταται σταδιακά από την IPTV. Και στις δύο χώρες ο συνδυασμός καλωδίου και IPTV εξυπηρετεί περισσότερο από το 90% των νοικοκυριών ως κύριος τρόπος λήψης, ακολουθούμενο από τη δορυφορική λήψη και την DTT. Η τελευταία ποτέ δεν ξεπέρασε σε διείσδυση το 5% ως κύριος τρόπος λήψης είτε στο Βέλγιο είτε στην Ελβετία, που αντιστοιχεί σε πολύ μικρό αριθμό νοικοκυριών σε απόλυτες τιμές.\nΚαμία άλλη χώρα στην Ευρώπη δεν έχει ένα τοπίο τηλεοπτικής διανομής που να αντικατοπτρίζει αυτά τα ακραία στοιχεία. Οι ομοιότητες μεταξύ Βελγίου και Ελβετίας συνεχίζονται όσον αφορά τις δυνατότητες υποδομής, ιδίως όσον αφορά την καλωδιακή και τη σταθερή ευρυζωνικότητα. Το έγγραφο της Ευρωπαϊκής Επιτροπής για την ευρυζωνική κάλυψη στην Ευρώπη 2017 παρέχει τα δεδομένα. Για τη κάλυψη μέσω cable, τόσο το Βέλγιο όσο και η Ελβετία εμφανίζονται στην πρώτη τετράδα. Στην πραγματικότητα, στο Βέλγιο, η κάλυψη υπερβαίνει το 95%, ενώ στην Ελβετία υπερβαίνει το 80%, και στις δύο χώρες, πολύ μεγαλύτερο από τον μέσο όρο της ΕΕ-28, δηλαδή το 45,1%.\nΓια σταθερή ευρυζωνική σύνδεση, η κατηγορία συνδυασμού NGA (πρόσβαση νέας γενιάς), η οποία περιλαμβάνει τις τεχνολογίες VDSL, FTTP και DOCSIS 3.0 (όλες οι οποίες είναι συνήθως ικανές να παρέχουν ταχύτητα υπηρεσίας τουλάχιστον 30 Mbps), βλέπουν το Βέλγιο και την Ελβετία στις τρεις πρώτες θέσεις. Αμφότερα τα επίπεδα κάλυψης δείχνουν πάνω από 95% έναντι του μέσου όρου της ΕΕ-28, δηλαδή 80,1%.\n200.000 vs 60 εκατομμύρια\nΜε αυτά τα στοιχεία γίνεται ευκολότερο να καταλάβουμε γιατί έχουν ληφθεί οι συγκεκριμένες αποφάσεις σχετικά με τη DTT. Στο Βέλγιο και την Ελβετία, η DTT δεν ήταν ποτέ ιστορικά επιτυχημένη, ενώ η αλλαγή της υπηρεσίας επηρεάζει μόνο έναν πολύ περιορισμένο αριθμό νοικοκυριών (περίπου 200.000 συνολικά). Τα περισσότερα, αν όχι όλα, από τα επηρεαζόμενα νοικοκυριά καλύπτονται από εναλλακτικές πλατφόρμες διανομής (όπως καλωδιακή, IPTV ή δορυφορική), η οποία διασφαλίζει τη συνέχεια της υπηρεσίας και την εκπλήρωση των υποχρεώσεων παροχής δημόσιας υπηρεσίας. Για τη συντριπτική πλειοψηφία των ευρωπαϊκών χωρών, η απενεργοποίηση της DTT πολύ απλά δεν είναι επιλογή, λόγω της έλλειψης επαρκούς προσφοράς εναλλακτικών πλατφορμών.\nΕνώ στο Βέλγιο (ή τουλάχιστον στη Φλάνδρα) και στην Ελβετία, οι δημόσιοι ραδιοτηλεοπτικοί φορείς επέλεξαν να απενεργοποιήσουν την DTT, βλέπουμε ότι στην υπόλοιπη Ευρώπη η πλατφόρμα είναι ισχυρή και σταθερή. Από το 2018, το 29% των νοικοκυριών στην ΕΕ των 28 βασίζονται κυρίως στην DTT. Πρόκειται για σχεδόν 60 εκατομμύρια νοικοκυριά έναντι των 200.000 που επηρεάζονται από τις αποφάσεις στο Βέλγιο και την Ελβετία. Τα εντυπωσιακά ποσοστά αποδοχής της DTT, με τη συνολική διείσδυση να υπερβαίνει συχνά το 50% σε περισσότερες από 20 ευρωπαϊκές χώρες, οδήγησαν πολλούς από τους προηγούμενους χρήστες να σχεδιάσουν την αναβάθμιση της τεχνολογίας μετάδοσης από DVB-T σε DVB- Τ2. Αυτός είναι ένας ακόμα ισχυρός δείκτης της ευρωστίας της πλατφόρμας.


Kόντρα ΕΡΤ - ΕΡΤ3 για τον ΟΠΑΠ(Δημοσιεύτηκε στο "Π" 28/10/2009) | ΤΟ ΠΟΝΤΙΚΙ\nΞαναστήνουν κάλπες στην ΕΣΗΕΑ(Δημοσιεύτηκε στο "Π" 28/10/2009)\nΕπανακυκλoφορούν τα «Επίκαιρα»(Δημοσιεύτηκε στο "Π" 28/10/2009)\nKόντρα ΕΡΤ - ΕΡΤ3 για τον ΟΠΑΠ(Δημοσιεύτηκε στο "Π" 28/10/2009)\nΚόντρα έχει ξεσπάσει ανάμεσα στην ΕΡΤ και την ΕΡΤ3 για το θέμα της μετάδοσης των κληρώσεων του ΟΠΑΠ, ενώ η ΠΟΣΠΕΡΤ κάνει λόγο για «σκάνδαλο». Σύμφωνα με αυτά που καταγγέλλει η ΠΟΣΠΕΡΤ, η ΕΡΤ δεν έχει βάλει την τζίφρα της στη σύμβαση με τον ΟΠΑΠ σε αντίθεση με την ΕΡΤ3, η οποία έχει υπογράψει τη σύμβαση.\nΠιο συγκεκριμένα, σύμφωνα με όσα έχουν γίνει γνωστά, η ΕΡΤ μετέδιδε τις κληρώσεις του Οργανισμού, αλλά λίγο πριν από τις εκλογές σταμάτησε να τις προβάλλει. Τότε, με τη σειρά του, ο ΟΠΑΠ ξεκίνησε συνεργασία με τη Nova. Παράλληλα, ύστερα από συμφωνία της ΕΡΤ3 με τη συνδρομητική πλατφόρμα Nova, το κανάλι της συμπρωτεύουσας μετέδιδε τις κληρώσεις.\nΗ θέση της ΕΡΤ, σύμφωνα με ανακοίνωση που εξέδωσε, είναι ότι ο πρόεδρος της Διοικούσας Επιτροπής της ΕΡΤ3 «έδρασε κατά παράβαση των ρητών γενικών κατευθύνσεων της ΕΡΤ Α.Ε.» και παράλληλα «υπέγραψε την ως άνω σύμβαση χωρίς να θέσει το οικείο σχέδιο αυτής προς νομικό έλεγχο, ως όφειλε, στις Νομικές Υπηρεσίες της ΕΡΤ». Με τη σειρά του ο πρόεδρος της Διοικούσας Επιτροπής της ΕΡΤ3 Τάσος Σπηλιόπουλος με δήλωσή του αναφέρει ότι δεν συμμετείχε σε συνεδρίαση του Δ.Σ. της ΕΡΤ που να «περιλαμβάνεται θέμα περί γενικών κατευθύνσεων της ΕΡΤ Α.Ε.» και τονίζει ότι «με το ισχύον θεσμικό πλαίσιο η Δ.Ε. της ΕΡΤ3 έχει ακριβώς τις ίδιες αρμοδιότητες με εκείνες του Δ.Σ. της ΕΡΤ Α.Ε. και τις αρμοδιότητες του Δ.Σ Ανώνυμης Εταιρείας».


K.K.4ever: 22 Νοε 2013\nΑΝΤ.ΑΡ.ΣΥ.Α : Διεκδικείς τα δεδουλευμένα; Θάνατος !\nΟργή και ανείπωτη οδύνη προκαλεί η δολοφονία ενός νέου ανθρώπου, 28 χρονών, στο κέντρο της Αθήνας.\nΣυγκεκριμένα, ο 28χρονος νέος, πήγε μαζί με τη φίλη του σε εστιατόριο στην Ομόνοια για να ζητήσουν τα δεδουλευμένα της, ύψους 700 ευρώ. Σε απάντηση, ο εργοδότης κάλεσε πληρωμένο μπράβο, ο οποίος ξυλοκόπησε μέχρι θανάτου το νέο.\nΚομμουνιστικό Kόμμα Kίνας: Η αγορά κύριο πρόταγμα.Νέα μέτρα ξέφρενης ενίσχυσης του καπιταλισμού.\nΈληξαν πρόσφατα οι εργασίες της 3ης Oλομέλειας του 18ου Eθνικού Συνεδρίου του KKK, που χαρακτηρίστηκε μία από τις σημαντικότερες πολιτικές εξελίξεις των τελευταίων δεκαετιών.\nMέσα από τις αποφάσεις της, καθορίστηκε η στρατηγική της επόμενης δεκαετίας, με βασικό στόχο την «αναγνώριση της αποφασιστικής λειτουργίας των αγορών στην κατανομή των πόρων».\nΕτικέτες Διεθνή, Κίνα, Μ-Λ ΚΚΕ, Μάο Δεν υπάρχουν σχόλια:\nRed Attack: Αφίσες για το Σοβιετικό Διαστημικό Πρόγραμμα!\nΑφίσες για το Σοβιετικό Διαστημικό Πρόγραμμα!\nΕτικέτες Σοβιετική Ένωση, Τέχνες, Eπιστήμες Δεν υπάρχουν σχόλια:\nΕτικέτες Αλέξης Τσίπρας, Κινητοποιήσεις, ΚΚΕ - ΡΙΖΟΣΠΑΣΤΗΣ, ΣΥ.ΡΙΖ.Α Δεν υπάρχουν σχόλια:


Τύπωμα σε μπλούζα - Ψηφιακή εκτύπωση tshirt - Τύπωμα σε καπέλα\nΗ ψηφιακή εκτύπωση με απευθείας εκτύπωση στο ύφασμα αποτελεί καινοτομία της τελευταίας 15ετίας στο τύπωμα του ρούχου. Είμαστε οι πρώτοι που εφαρμόσαμε απευθείας ψηφιακή εκτύπωση σε βαμβακερά υφάσματα από το 2007. Ακόμη και σήμερα, συνεχίζουμε με συνέπεια την ποιοτικότερη εκτύπωση ρούχων της αγοράς με τον κορυφαίο βιομηχανικό εκτυπωτή της KORNIT.\nΗ ψηφιακή εκτύπωση χρησιμοποιείται για μικρές παραγωγές και προσωποποιημένα προϊόντα, αλλά και για μεγάλες παραγωγές σε απαιτητικά σχέδια με πολλά χρώματα ή φωτογραφικά θέματα. Εδώ θα βρείτε τύπωμα με τέλεια ελαστικότητα, χωρίς “σπασίματα”, χωρίς περιορισμούς στις αποχρώσεις του σχεδίου, χωρίς περιορισμούς στην ποσότητα και με φωτογραφική ποιότητα εκτύπωσης. Ωστόσο, η ψηφιακή εκτύπωση δεν εφαρμόζεται σε όλες τις περιπτώσεις και σε όλα τα υφάσματα. Αυτό που έχετε να κάνετε είναι να μας στείλετε το σχέδιό σας, την ποσότητα που επιθυμείτε και το είδος που θέλετε να αποτυπώσετε την ιδέα σας. Εμείς θα σας ενημερώσουμε για τα πλεονεκτήματα και μειονεκτήματα της κάθε τεχνικής και τις δυνατότητες που υπάρχουν για το καλύτερο αποτέλεσμα σε κάθε περίπτωση.\nΗ μεταξοτυπία είναι η κλασσική μέθοδος για το τύπωμα σε όλα τα είδη. Χρησιμοποιούμε την μεταξοτυπία για σχέδια με λίγα χρώματα και για μεγάλες παραγωγές. Επίσης σε υφάσματα που η σύνθεσή τους απαιτεί ειδικά μελάνια για την εφαρμογή του τυπώματος.\nΟι στάμπες δημιουργούνται πάνω σε χαρτί και μεταφέρονται στο ύφασμα με πρέσσα. Τις χρησιμοποιούμε για δύσκολα σημεία τυπώματος (πχ καπέλα) και είναι πιο ευάλωτες στα σπασίματα (ρωγμές) του σχεδίου\nΤα βινύλια είναι ειδικές μεμβράνες που αρχικά κόβονται περιμετρικά σε κοπτικό πλότερ και στη συνέχεια εφαρμόζονται με πρέσα στο ρούχο ή το καπέλο που θέλουμε. Είναι μονόχρωμα, ματ ή γυαλιστερά, μπορεί να έχουν γκλίττερ ή φλόκο (χνουδωτή επιφάνεια). Μπορεί να είναι και εκτυπώσιμα, οπότε τυπώνεται πάνω τους κάποιο θέμα ή λογότυπο. Το σχέδιο πρέπει να έχει ξεκάθαρο περίγραμμα ώστε να κόβεται περιμετρικά. Εφαρμογές σε νούμερα εμφανίσεων, λογότυπα για πολυεστερικές τσάντες, φόρμες, καπέλα κλπ.


Eξέδιδαν καθημερινά επί 14 ώρες δυο κορίτσια 19 και 20 ετών! - Magda's Blog Eξέδιδαν καθημερινά επί 14 ώρες δυο κορίτσια 19 και 20 ετών! - Magda's Blog\nHome > Ελλάδα > Eξέδιδαν καθημερινά επί 14 ώρες δυο κορίτσια 19 και 20 ετών!\nEξέδιδαν καθημερινά επί 14 ώρες δυο κορίτσια 19 και 20 ετών!\nΚαθημερινή εκπόρνευση για… 14 ώρες! Όταν οι άτυχες κοπέλες 20 και 19 ετών από τη Ρουμανία, αντιδρούσαν στις προθέσεις των μαστροπών, έπεφταν θύματα σκληρών ξυλοδαρμών και ομαδικών βιασμών, προκειμένου να καμφθούν οι αντιστάσεις τους.\nΣτην Άντρια και την Μαρία, είχαν υποσχεθεί νόμιμη και προσοδοφόρα εργασία στη χώρα μας. Τις είχαν φέρει στην Ελλάδα τον Δεκέμβριο του 2014. Ο 38χρονος Ρουμάνος μαστροπός και ο ομοεθνής συνεργός του, τις φυλάκισαν σε διαμέρισμα της οδού Φερρών στην Πλ. Βικτωρίας. Από τον Φεβρουάριο τις μετέφερε σχεδόν καθημερινά σε οίκους ανοχής της οδού Φυλής, όπου τις εξανάγκαζε να εκδίδονται από τις… 09:00 έως τις 23:00!\nΤους είχαν απαγορεύσει να έχουν τηλεφωνικές επικοινωνίες και τις επιτηρούσαν στενά για να μην διαφύγουν. Τα έσοδα από τις ερωτικές συνευρέσεις τα μοιράζονταν οι μαστροποί με τις γυναίκες που ήταν ιδιοκτήτριες των οίκων ανοχής, ηλικίας 65, 60 και 56 χρόνων, αντίστοιχα. Ο 38χρονος μαστροπός βίαζε καθημερινά τις δύο κοπέλες, όταν εκείνες διαμαρτύρονταν και ζητούσαν να σταματήσει την εκπόρνευσή τους. Τον Δεκέμβριο του 2015, ο 38χρονος έφυγε για την Ρουμανία και άφησε την εποπτεία τους στις τρεις ιδιοκτήτριες των οίκων ανοχής και έναν 43χρονο Έλληνα, όπως και την μεταφορά τους στους οίκους ανοχής.\nΣτις 2 Ιανουαρίου 2016, η Άντρια και η Μαρία, την ώρα που βρίσκονταν στον οίκο ανοχής, εκμεταλλεύτηκαν την έλλειψη προσοχής της 65χρονης, βγήκαν στον δρόμο και σταμάτησαν περιπολία της Άμεσης Δράσης καταγγέλλοντας το μαρτύριο που ζούσαν όλους αυτούς τους μήνες. Την υπόθεση ανέλαβαν αξιωματικοί της Υποδιεύθυνσης Αντιμετώπισης Οργανωμένου Εγκλήματος και Εμπορίας Ανθρώπων, οι οποίοι συνέλαβαν τις τρεις Ελληνίδες, ιδιοκτήτριες των οίκων ανοχής, ενώ αναζητούν τους δύο Ρουμάνους μαστροπούς και δύο ακόμη Έλληνες. Σε βάρος τους σχηματίσθηκε ποινική δικογραφία για τα κατά περίπτωση αδικήματα της σωματεμπορίας κατά συναυτουργία καθώς και του βιασμού, ενώ οι συλληφθείσες οδηγήθηκαν στον Εισαγγελέα.\nΣτα θύματα, παρασχέθηκε αρωγή και προστασία από τους αρμόδιους αξιωματικούς, ενώ φιλοξενούνται σε ξενώνα του Εθνικού Κέντρου Κοινωνικής Αλληλεγγύης.\nItem Reviewed: Eξέδιδαν καθημερινά επί 14 ώρες δυο κορίτσια 19 και 20 ετών! Rating: 5 Reviewed By: yiotatse


Ο Καλλικράτης στην αιμοδοσία απέτυχε! (Άποψη δημότη μας) | Karla.News\nΑρχική +PLUS Headlines Ο Καλλικράτης στην αιμοδοσία απέτυχε! (Άποψη δημότη μας)\nΟ Καλλικράτης στην αιμοδοσία απέτυχε! (Άποψη δημότη μας)\nΟλοκληρώθηκε η αιμοδοσία που διοργάνωσε ο Δήμος Ρήγα Φεραίου στο Βελεστίνο στις 13 Οκτ. 2020. Αυτήν τη φορά όμως ο μοναδικός σύλλογος που συμμετείχε στην προσπάθεια της δημοτικής αρχής ήταν μόνον ο Σύλλογος Περιβολιωτών Μαγνησίας.\nΟι υπόλοιποι σύλλογοι του Δήμου δεν συμμετείχαν κρατώντας αποστάσεις από αυτήν την πρωτοβουλία του Δήμου. Και καλώς πράξανε. Άλλωστε πριν λίγες μέρες ο Σύλλογος νέων Αγίου Γεωργίου οργάνωσε την δική του αιμοδοσία προς ενίσχυση της τράπεζας αίματος.\nΗ μεγάλη επιτυχία που επικαλείται η δημοτική αρχή του Δήμου Ρήγα Φεραίου έχει ως εξής:\nΓια τον Σύλλογο Περιβολιωτών Μαγνησίας δόθηκαν 9 φιάλες.\nΓια τον Δήμο Ρήγα Φεραίου δόθηκε 1 φιάλη.\nΓια τον σύλλογο της Αλληλεγγύης δόθηκαν 9 φιάλες.\nΓνωρίζουμε όλοι ότι αυτήν η προσπάθεια των συλλόγων για αιμοδοσία γίνεται για να εξυπηρετούνται οι δημότες που έχουν ανάγκη σε δύσκολες στιγμές. Έχοντας ο κάθε σύλλογος την δική του τράπεζα, άνετα και οποιαδήποτε στιγμή μπορεί να βοηθήσει και να εξυπηρετήσει τον καθένα. Με δεδομένο το μεγάλο έργο της “Αλληλεγγύης” στον τομέα αυτό , αλλά και την φιλοσοφία του συλλόγου για άμεση ανταπόκριση στους ανθρώπους που έχουν ανάγκη, είναι καλύτερα ο κάθε σύλλογος να έχει την δική του τράπεζα ! Άλλωστε αυτό θέλουν οι σύλλογοι και φορείς της περιοχής μας με την στάση που κράτησαν στην αιμοδοσία στις 13/10/2020.\nΌσο για το μοντέλο της Ελβετίας που επικαλείται η δημοτική αρχή απλά το προσπερνάμε….!\nΆλλωστε αυτό έλειπε μόνο από την περιοχή μας για να γίνουμε Ελβετία!\nΟι πολιτιστικοί σύλλογοι και οι φορείς όταν διοργανώνουν εθελοντική αιμοδοσία ξεχωριστά έχουν καλύτερα αποτελέσματα. Αυτό είναι αδιαμφισβήτητο και αυτό θέλουν και οι ίδιοι!!\nΠροηγούμενο άρθροmyData: Όλες οι αλλαγές με νέα κοινή απόφαση ΥΠΟΙΚ και ΑΑΔΕ\nΕπόμενο άρθροSuper League: Ο ΝΠΣ Βόλος υπέταξε τον ΠΑΣ Γιάννινα με show του Ουάρντα


Hue Hotels And Resorts Boracay από 61€. Θέρετρα σε Boracay - KAYAK\nStation 2, Main Road, Boracay 5608, Φιλιππίνες\nΣχετικά με την τοποθεσία Hue Hotels And Resorts Boracay\nΑυτό το κατάλυμα (Hue Hotels and Resorts Boracay, Μπορακάι) βρίσκεται κοντά στην παραλία, 5 λεπτά με τα πόδια από: Πολυκατάστημα Budget Mart και Γραφείο Υπουργείου Τουρισμού του Μπορακάι. Στις σημαντικές παροχές περιλαμβάνονται δωρεάν εφημερίδες στο λόμπι, υπηρεσίες στεγνοκαθαριστηρίου/πλυντηρίων και ρεσεψιόν όλο το 24ωρο. Με επιπλέον χρέωση παρέχεται λεωφορειάκι για μεταφορά από και προς το αεροδρόμιο (διαθέσιμο 24 ώρες το 24ωρο) και στους χώρους μας θα βρείτε επίσης στάθμευση με περιορισμούς.\nΦωτογραφίες από το Hue Hotels And Resorts Boracay\nΔιαθέσιμα δωμάτια στο Hue Hotels And Resorts Boracay\nDeluxe Rooms(46€ - 109€)\nΠαροχές στο Hue Hotels And Resorts Boracay\nΚριτικές για το Hue Hotels And Resorts Boracay\nΕξαιρετικόΒάσει 491 κριτικών από επαληθευμένους επισκέπτες\nStation 2, Main Road, Boracay 5608\nD'Mall D'Boracay224 μ\nDiniwid Beach1.9 χλμ\nIlig Iligan Beach2.4 χλμ\nCagban Beach2.5 χλμ\nTambisaan Jetty Port2.6 χλμ\nHue Hotels And Resorts Boracay: Συχνές ερωτήσεις\nΠού βρίσκεται το Hue Hotels And Resorts Boracay;\nΤο Hue Hotels And Resorts Boracay βρίσκεται στη διεύθυνση Station 2, Main Road, περιοχή Balabag, 0,5 χλμ. από το κέντρο της πόλης Boracay. Το κοντινότερο αξιοθέατο στο Hue Hotels And Resorts Boracay είναι: D'Mall D'Boracay.\nΠότε είναι το check-in και το check-out στο Hue Hotels And Resorts Boracay;\nΣτο Hue Hotels And Resorts Boracay, το check-in γίνεται στις 15:00 και το check-out στις 12:00.\nΠροσφέρει το Hue Hotels And Resorts Boracay δωρεάν Wi-Fi;\nΝαι, το Hue Hotels And Resorts Boracay προσφέρει δωρεάν Wi-Fi.\nΠροσφέρει το Hue Hotels And Resorts Boracay δωρεάν πάρκινγκ;\nΝαι, το Hue Hotels And Resorts Boracay προσφέρει δωρεάν πάρκινγκ.\nΠροσφέρει το Hue Hotels And Resorts Boracay δωρεάν μεταφορά αεροδρομίου;\nΌχι, το Hue Hotels And Resorts Boracay δεν προσφέρει δωρεάν μεταφορά αεροδρομίου.\nΠόσο απέχει το Hue Hotels And Resorts Boracay από το αεροδρόμιο;\nΤο Hue Hotels And Resorts Boracay απέχει 5 χλμ. από το Boracay Godofredo P. Ramos. Το Hue Hotels And Resorts Boracay απέχει 42,3 χλμ. από το Odiongan Tablas.\nΈχει πισίνα το Hue Hotels And Resorts Boracay;\nΝαι, το Hue Hotels And Resorts Boracay έχει πισίνα.\n24% φθηνότεροAltabriza Resort Boracay8.5 Εξαιρετικό (117 κριτικές)0,03 χλμΕξωτερική πισίνα, Πισίνα τύπου infinity, Εστιατόριο+47€\n52% φθηνότεροThe Sun Villa Resort and Spa Hilltop6.8 Καλό (38 κριτικές)0,03 χλμΕξωτερική πισίνα, Εστιατόριο, Μπαρ/Σαλόνι+30€\n6% φθηνότεροCrown Regency Courtyard Hotel4.5 Ικανοποιητικό (4 κριτικές)0,06 χλμΕστιατόριο, Υπηρεσία δωματίου, Δωρεάν Wi-Fi+58€\n32% φθηνότεροAgos Boracay Rooms + Beds8.6 Εξαιρετικό (73 κριτικές)0,06 χλμΚολύμβηση με αναπνευστήρα, Δωρεάν Wi-Fi, Τηλεόραση επίπεδης οθόνης+41€\n76% φθηνότεροAmigos Beach Resort6.5 Καλό (28 κριτικές)0,09 χλμΥπηρεσία δωματίου, Ενοικίαση ποδηλάτων, Δωρεάν Wi-Fi+15€\n75% φθηνότεροBoracay Backpackers7.8 Καλό (86 κριτικές)0,1 χλμΕστιατόριο, Μπαρ/Σαλόνι, Υπηρεσία δωματίου+16€\n70% φθηνότεροRed Coco Inn de Boracay8.2 Εξαιρετικό (186 κριτικές)0,06 χλμΕξωτερική πισίνα, Δωρεάν Wi-Fi, Προσωπικό μπάνιο+18€\n59% φθηνότεροBoracay Holiday Resort7.4 Καλό (123 κριτικές)0,1 χλμΚολύμβηση με αναπνευστήρα, Εξωτερική πισίνα, Γυμναστήριο+25€\n24% φθηνότεροBoracay Haven Resort8.3 Εξαιρετικό (388 κριτικές)0,11 χλμΙδιωτική παραλία, Εξωτερική πισίνα, Εστιατόριο+47€\nΑναζητήστε εκπτώσεις για το Hue Hotels And Resorts Boracay σε Boracay με την KAYAK. Αναζητήστε τη φθηνότερη προσφορά ξενοδοχείου για το Hue Hotels And Resorts Boracay σε Boracay. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο Hue Hotels And Resorts Boracay με την προσφορά που σας ταιριάζει καλύτερα. από 61€/βράδυ (οι πιο πρόσφατες τιμές για το ξενοδοχείο).


Φιόνα Γεωργιάδη: "Αναζητώ διαρκώς νέες περιπέτειες" | iART\nΦιόνα Γεωργιάδη: “Αναζητώ διαρκώς νέες περιπέτειες”\nΜε ταχύτητα φωτός, από τη στιγμή που επέστρεψε στη χώρα μας, η επαγγελματική ζωή της ηθοποιού Φιόνας Γεωργιάδη διαγράφει μια ανοδική πορεία. Η ντελικάτη και ευγενής εξωτερική εμφάνισή της είναι ισάξια του χαρακτήρα της. Το ταλέντο της αποτελεί την αρμονία της ζωής της και μαγνητίζει τους γύρω της. Η εξέλιξή της είναι αποτέλεσμα της πειθαρχίας και του σεβασμού που έχει για την υποκριτική τέχνη. Στο iART μιλά για την νέα τηλεταινία της Lacta που πρωταγωνιστεί σε έναν ρόλο έκπληξη που σίγουρα θα τραβήξει την προσοχή και θα μας κάνει να αντιληφθούμε την αγάπη από ένα διαφορετικό πρίσμα, αυτό της τεχνητής νοημοσύνης!\nΗ ζωή σου είναι ένα ταξίδι με ποικίλες και ενδιαφέρουσες στάσεις καθώς σπούδασες Νομική στην Ελλάδα, έκανες μεταπτυχιακό στην Αγγλία και έπειτα σπούδασες υποκριτική και χορό στην Αμερική. Τελικά βρήκες την Ιθάκη σου;\nΕυτυχώς για μένα δεν την έχω βρει ακόμα! (γέλια) Για αυτό και συνεχίζω να ψάχνω για νέες περιπέτειες. Και η είσοδος μου στον ελληνικό κόσμο της υποκριτικής, μη νομίζεις, κάτι τέτοιο είναι. Αν αναλογιστείς ότι το στενό μου περιβάλλον δεν έχει την παραμικρή σύνδεση με το χώρο μας και είμαι μια ηθοποιός που σπούδασε σε δραματική σχολή του εξωτερικού. Έχω μεγάλη πίστη στο «οπλοστάσιο» που μου χάρισαν οι εμπειρίες και τα διδάγματα που έλαβα εκεί αλλά σίγουρα είναι διαφορετική η δικτύωση που σου παρέχει η αποφοίτηση σου από μια δραματική σχολή της χώρας. Η τέχνη όμως εξαρχής μού κέρδισε το ενδιαφέρον ακριβώς για τη δυνατότητα που σου παρέχει να μην βιώνεις τους περιορισμούς, να έχεις ανεξάντλητη φαντασία καθώς και να αλλάζεις ταυτότητα κατά το δοκούν! Τη θεωρώ εκ θεμελίων μια διαρκή εξερεύνηση οπότε καλοδεχούμενες και οι προκλήσεις. Μάλιστα, ελπίζω να ξανακάνουμε συνέντευξη στα επόμενα δυο χρόνια (ή και νωρίτερα) και να έχω νέες ενδιαφέρουσες (τουλάχιστον για την δική μου ματιά) εμπειρίες να σου εξιστορήσω. Μια σταθερή Ιθάκη, πάντως, είναι όλοι οι δικοί μου άνθρωποι που τους κουβαλώ μέσα μου και νιώθω πνευματικά και ψυχικά συνδεδεμένη μαζί τους όπου και αν βρίσκομαι.\nΤελικά οι πρωταγωνιστικοί ρόλοι σου πάνε! Ενδεικτικά αναφέρω Μπρούσκο, Success Story και τηλεταινία της Lacta στις 14 Φεβρουαρίου…\nΤο εξαιρετικά ευτυχές γεγονός σε σχέση με όλους τους ρόλους που αναφέρεις, τους οποίους μου έχουν εμπιστευτεί έως τώρα στην Ελλάδα, είναι πως δραματουργικά διαφέρουν τελείως μεταξύ τους.\nΘεωρείς ότι ο ρομαντισμός που προβάλλουν οι ταινίες της Lacta είναι ρεαλιστικός;\nΘεωρώ ότι αν κάνεις pause σε μια πολύ τρυφερή και συναισθηματικά φορτισμένη στιγμή της προσωπικής σου ζωής, ο ρομαντισμός μπορεί να είναι υπέρμετρα μη ρεαλιστικός. Παρ’ όλα αυτά, είναι γεγονός ότι ως θεατής, άρα εξωτερικός παρατηρητής, αν δεν αποφασίσεις να δεις αυτές τις ερωτικές ιστορίες για αυτό που είναι, ενδέχεται να σου φανούν “too sweet”.\nΥποδύεσαι ένα ρομπότ, την ELLi… Πώς ήταν ως εμπειρία;\nΗ τηλεταινία αυτή της Lacta παρουσιάζει μια καινοτομία για τα ελληνικά κινηματογραφικά/τηλεοπτικά δεδομένα. Θίγει το ζήτημα της τεχνητής νοημοσύνης και πώς αυτή προσιδιάζει ή διαφέρει από την ανθρώπινη φύση. Υποδύομαι την ELLi, ένα ανδροειδές, που έχει σχεδόν απόλυτα ανθρώπινα εξωτερικά χαρακτηριστικά, καθώς η ταινία διαδραματίζεται το 2038, άρα αν στο σήμερα έχουμε παραδείγματα ρομπότ ρέπλικες ανθρώπων, φαντάσου σε μια εικοσαετία (βλ. Έρικα στην Ιαπωνία). Ο ρόλος αυτός είχε ιδιαίτερο ενδιαφέρον για μένα, μιας που έψαχνα διαρκώς το μέτρο ανάμεσα στον υπολογιστικό χαρακτήρα του συστήματος ενός ρομπότ αλλά και στην ενσυναίσθηση με την οποία φαίνεται να εξοπλίζονται τα ανθρωποειδή του μέλλοντος.\nΘεωρείς ότι οι άνθρωποι πλέον λειτουργούμε ως «ρομπότ» στη ζωή μας;\nΗ αλήθεια είναι ότι ο εξορθολογισμός της ζωής μάς βοηθάει να είμαστε λειτουργικοί στην καθημερινότητα μας. Οπότε σίγουρα πράττουμε ως ρομπότ, αυτοματοποιημένα, σε πολλές περιστάσεις. Νομίζω όμως ότι δεν είναι τυχαίο το γεγονός ότι από κατασκευής διαφέρουμε από τις υπολογιστικές συσκευές, στο ότι από τα αισθητηριακά σήματα που φτάνουν στο θάλαμο του εγκεφάλου, ένα μικρό τμήμα αυτών στέλνεται πρώτα στην αμυγδαλή, δηλαδή το κέντρο των συναισθημάτων και έπειτα στον αποκαλούμενο νέο φλοιό, τον σκεπτόμενο νου. Επομένως, όντως τα συναισθήματα μας έχουν το «δικό τους μυαλό», και μπορούν να προκαλέσουν αντιδράσεις εντελώς ανεξάρτητες από το λογικό εγκέφαλο. Πιστεύω πως οι άνθρωποι είναι ευκταίο να προσπαθούμε τουλαχιστον να αφουγκραζόμαστε αυτή μας τη φύση.\nΠώς ήταν η επαγγελματική γνωριμία με τον Φάνη Μουρατίδη;\nΆριστος συνεργάτης είναι ο Φάνης Μουρατίδης. Πρόκειται για έναν άνθρωπο που καταλαβαίνεις ότι μπήκε στο πλατό από τα γέλια που ακούγονται ξαφνικά στην είσοδο του χώρου! Πολλή ενέργεια, θετική διάθεση και αβίαστα καλή επικοινωνία υπήρξαν τα στοιχεία της γνωριμίας μας από την αρχή. Τον σέβομαι και τον εκτιμώ καλλιτεχνικά και προσωπικά, ένιωσα γρήγορα την υποστήριξη του στη διάρκεια των γυρισμάτων, πράγμα σπουδαίο για μένα, μιας που είμαι νεαρότερη από άποψη εμπειρίας.\nΠώς είναι να είσαι πρωταγωνίστρια του Περάκη στην ταινία “Success story”;\nΕίναι ξεχωριστό ένας άνθρωπος τόσο μεθοδικός, τόσο ενδιαφέρων, με γνώσεις και εμπειρία ζωής, να σε επιλέγει και να σε αποκαλεί «πρωταγωνίστρια του». Ο Νίκος είναι σπάνιος άνθρωπος και αυτό το ξέρουν καλά μόνον όσοι τον γνωρίζουν προσωπικά γιατί είναι πολύ χαμηλού προφίλ. Φέρεις ευθύνη να τον δικαιώσεις τόσο στην ταινία του, το Success Story, όσο και στα βήματα της μετέπειτα πορείας.\nΕκτός από την υποκριτική με ποιο άλλο τρόπο εκφράζεσαι;\nΜε το να γράφω τις σκέψεις μου, να κάνω μεταμεσονύχτιες συζητήσεις γύρω από υπαρξιακά ζητήματα με φίλους που αγαπώ, να παίζω πιάνο, να τραγουδάω και να χορεύω. Τα ταξίδια επίσης λειτουργούν καταλυτικά στην ικανοποίηση της ανάγκης μου για εναλλαγές και αναθεώρηση.\nΕίσαι τόσο έντονη και δυναμική προσωπικότητα όσο δείχνεις;\n(Γέλια) Ξέρω σίγουρα ότι τα βιώνω όλα πάρα πολύ έντονα και δυναμικά, τόσο τα καλά όσο και τα κακά.\nΚαριέρα, έρωτας, φιλία, χρήματα, οικογένεια: Σε ποια ιεραρχική σειρά τα κατατάσσεις;\nΣίγουρα αξιολογώ τις ανθρώπινες σχέσεις ως πιο σημαντικές από τα χρήματα ή την καριέρα. Θεωρώ δε τη λέξη “πορεία” πιο εύστοχη σε ό,τι αφορά τις επαγγελματικές μου φιλοδοξίες. Όμως όλα χρειάζονται, στο χρυσό μέτρο, γιατί συμβάλλουν, σε άλλο βαθμό το καθένα, στην απαιτούμενη αυτοπεποίθηση και προσωπική ισορροπία, ώστε να νιώσεις κατά το δυνατόν αυτάρκεια και να συνδεθείς ελεύθερος πια με οικογένεια, φίλους και έρωτες.


″Νέα πρωτοβουλία για την επίλυση του Κυπριακού″ | Επισκόπηση τύπου | DW | 27.02.2006\n"Νέα πρωτοβουλία για την επίλυση του Κυπριακού"\nΣε έναν μάλλον αρνητικό απολογισμό των χειμερινών Ολυμπιακών Αγώνων του Τορίνου προχωρούν στις σημερινές τους εκδόσεις πολλές γερμανικές εφημερίδες. Ένα ακόμη θέμα που κυριαρχεί σήμερα στον γερμανικό τύπο είναι η διαμάχη για το πυρηνικό πρόγραμμα του Ιράν και ο διαμεσολαβητικός ρόλος της Ρωσίας. Να αρχίσουμε όμως τη σημερινή επισκόπηση τύπου με ένα δημοσίευμα της εφημερίδας Die Welt που αναφέρεται στην επικείμενη συνάντηση του κύπριου προέδρου Τάσσου Παπαδόπουλου με τον γγ. των ΗΕ Κόφι Ανάν.\nΤο σχετικό άρθρο στην εφημερίδα Die Welt τιτλοφορείται «Νέα πρωτοβουλία για την επίλυση του Κυπριακού – ο πρόεδρος Παπαδόπουλος συναντάται με τον Κόφι Ανάν – σε ένταση οι σχέσεις με την Τουρκία».\n«Ακόμη και η ένταξη της Κύπρου στην ΕΕ», γράφει η εφημερίδα, «δεν κατάφερε να βάλει τέλος στη διχοτόμηση της μεγαλονήσου. Νέα πρωτοβουλία αναλαμβάνει τώρα η ελληνοκυπριακή πλευρά η οποία προσπαθεί να φέρει και πάλι κινητικότητα στο ζήτημα. Το βασικό ερώτημα κατά τη συνάντηση Παπαδόπουλου – Ανάν στο Παρίσι θα είναι εάν ο πρώτος καταφέρει να πείσει τον γγ. για την ανάληψη μίας νέας πρωτοβουλίας. Αυτό που δεν θέλει πάντως ο κύπριος πρόεδρος είναι να αναλάβουν τα ΗΕ εκ νέου τον ρόλο διαιτητή. Ο κ. Παπαδόπουλος περιμένει καταρχήν να ανοίξουν τα τουρκικά λιμάνια και αεροδρόμια σε κυπριακά πλοία και αεροπλάνα. Η Άγκυρα δεσμεύθηκε να το πράξει ωστόσο μέχρι σήμερα δεν έχει σημειωθεί καμία πρόοδος».\nΗ εφημερίδα αναφέρεται στη συνέχεια στις αλλαγές που είχε προτείνει η ελληνοκυπριακή πλευρά στο σχέδιο Ανάν για να καταλήξει: «Οι Τουρκοκύπριοι είναι διατεθειμένοι να κάνουν μία νέα προσπάθεια. Ο πολιτικός τους ηγέτης όμως, ο Μεχμέτ Αλί Ταλάτ, δεν εμπιστεύεται ιδιαίτερα τον Παπαδόπουλο. Ο Κόφι Ανάν είχε δείξει ιδιαίτερα ενοχλημένος με τη στάση του κύπριου προέδρου πριν τα σχετικά δημοψηφίσματα, με τον τελευταίο να τάσσεται κατά. Ο γγ δεν θέλει άλλη μία αποτυχία πριν τη λήξη της θητείας του τον επόμενο Δεκέμβρη. Εξαιρετικά λίγος χρόνος για το ακανθώδες αυτό ζήτημα», καταλήγει η Die Welt.\nΣτον διαμεσολαβητικό ρόλο της Ρωσίας αναφορικά με το ζήτημα του πυρηνικού προγράμματος του Ιράν αναφέρεται σήμερα η βρετανική εφημερίδα Independent: «Η Ρωσία», γράφει, «έχει στο ζήτημα αυτό μεγάλα συμφέροντα. Η Μόσχα δεν προσπαθεί να αποκομίσει μόνον οικονομικά οφέλη μέσω μίας ενδεχόμενης συνεργασίας με το Ιράν. Αυτό που ενδιαφέρει εξίσου είναι να αναδειχθεί ο ηγετικός της ρόλος στη διεθνή πολιτική σκηνή. Αυτό που επιβάλλεται τώρα από όλα τα εμπλεκόμενα μέρη είναι η διακριτικότητα. Το τελευταίο που θα έπρεπε να κάνει κανείς είναι να πανηγυρίζει για υποτιθέμενες παραχωρήσεις εκ μέρους του Ιράν. Η τέχνη της διπλωματίας επιβάλει ότι ο καθένας θα πρέπει να συμπεριφέρεται και με διπλωματικό τρόπο».\nΧθες έπεσε η αυλαία των χειμερινών Ολυμπιακών Αγώνων του Τορίνου και οι περισσότερες γερμανικές εφημερίδες προχωρούν σήμερα σε έναν πρώτο απολογισμό. Ας δούμε ορισμένα χαρακτηριστικά αποσπάσματα.\n«Όσοι είχαν αντιμετωπίσει με σκεπτικισμό της υποψηφιότητα του Τορίνου», γράφει η Westdeutsche Zeitung, «φαίνεται να επιβεβαιώνονται. Οι αθλητές έψαχναν απεγνωσμένα το ολυμπιακό πνεύμα στην πόλη αυτή».\nΗ Kölnische Rundschau σχολιάζει λακωνικά: «Οι αποστάσεις μεταξύ των γηπέδων ήταν μεγάλες ενώ οι συγκοινωνίες κακές. Τα εισιτήρια ήταν ακριβά και το ενδιαφέρον των ιδίων των Ιταλών περιορισμένο».\nΚλείνουμε με ένα σχόλιο της Dresdner Neuste Nachrichten, η οποία γράφει ότι «παρά τα 29 μετάλλια της Γερμανίας υπάρχει λόγος να είναι κανείς λυπημένος. Στο Τορίνο η ψυχή των ολυμπιακών αγώνων δέχθηκε ένα πλήγμα. Και γι΄ αυτό δεν ευθύνονται μόνον οι Ιταλοί διοργανωτές, αλλά κυρίως η Διεθνής Ολυμπιακή Επιτροπή που ανέθεσε πριν από 7 χρόνια στο Τορίνο τους αγώνες παρά τα τεράστια προβλήματα που προμηνύονταν».\nΜόνιμος σύνδεσμος https://p.dw.com/p/AvID


YperNoisis - Εσωτερική Δύναμη – Οριοθέτηση - Ζω με αυτοπεποίθηση και αυτοκυριαρχία. Αθήνα Σάββατο 31 Μαρτίου\nΒιωματικά σεμινάρια Αυτοεξέλιξης Αναγέννηση Νου Σώμα Ψυχή\nΣε αυτό το σεμινάριο εργαζόμαστε με το συναισθηματικό μας σώμα, τις καταγραφές και τα αποτυπώματα που έχουν εντυπωθεί, μέσα από αρνητικά βιώματα και δύσκολες καταστάσεις στη ζωή μας. Αν δεν τα θεραπεύσουμε, συνεχίζουμε μέσα από τη συχνότητα αυτού του σώματος, τις πεποιθήσεις και τα προγράμματα του, να προσελκύουμε τις ίδιες τραυματικές εμπειρίες και να τις αναπαράγουμε.\nΤα πάντα συνδέονται μεταξύ τους. Ανάλογα με την σκέψη έρχεται και το συναίσθημα που είναι μια μορφή ενέργειας. Ανάλογα με το πώς ερμηνεύουμε τον κόσμο δίνουμε μορφή σε αυτή την ενέργεια. Η αρνητική ενέργεια που περικλείεται μέσα σε ένα συναίσθημα θα κινηθεί με δύο τρόπους ή θα πάει στον άλλον που βρίσκεται απέναντί μας ή θα εσωτερικευθεί.\nΑν δεν εκφραστούμε κάθε φορά που μας συμβαίνει κάτι, τότε συλλέγουμε αρνητικότητα μπλοκάροντας έτσι πτυχές του εαυτού μας.\nΥπάρχει λοιπόν μεγάλη ανάγκη να βρούμε τρόπους να αποφορτίσουμε τα σώματα μας από τέτοιες ενέργειες, αλλά και να αλλάξουμε την μορφή του συναισθήματος μέσα μας.\n- Είναι οι ανάγκες σας προτεραιότητα; ή τις βάζετε στην άκρη για να ικανοποιήσετε τις ανάγκες των άλλων;\n- Μήπως λειτουργείτε σαν «σωτήρας» για τους άλλους, αδειάζοντας από ενέργεια και δύναμη;\n- Αντιλαμβάνεστε τα συναισθήματα σας; Τα εξωτερικεύετε; Τα διαχειρίζεστε; ή σας εξουσιάζουν;\nΣτόχος μας είναι να αλλάξουμε αυτά τα δεδομένα και να ξεκλειδώσουμε από το σώμα την δύναμη που υπάρχει μέσα του.\nΈτσι μαθαίνουμε να:\n- Τοποθετούμε Όρια,\n- Λέμε Όχι\n- Εκφράζουμε το Μπορώ με υγιείς τρόπους\n- Βάζουμε Στόχους και τους πραγματοποιούμε,\n- Διαχειριζόμαστε τα συναισθήματα μας μέσα από την Συναισθηματική Νοημοσύνη\nΑναλαμβάνουμε την ευθύνη του εαυτού μας και έτσι συντονιζόμαστε με την εσωτερική μας Δύναμη και την εκδηλώνουμε με ισορροπία στην ζωή μας.\nΣας περιμένουμε να μοιραστούμε, να αλληλοεπιδράσουμε, να ενθαρρύνουμε και να υποστηρίξουμε ο ένας τον άλλον!\nΤο εργαστήριο αποτελείται από δύο τετράωρα μέρη\n1ο μέρος Σάββατο 31 Μαρτίου 11.00 με 15.00\n2ο μέρος Σάββατο 21 Απριλίου\nΜε την παρακολούθηση και των δύο εργαστηρίων δίνεται εγχειρίδιο\nΗμερομηνία Διεξαγωγής 1ου μέρους :Σάββατο 31 Μαρτίου 11.00 με 15.00\nΗμερομηνία Διεξαγωγής 2ου μέρους :Σάββατο 21 Απριλίου\nΤόπος διεξαγωγής: Πολυχώρος ΥπερΝόησις, Ακαδημίας & Μαυρομιχάλη 1 Αθήνα (μετρό Πανεπιστήμιο\nΠληροφορίες & Δηλώσεις Συμμετοχής: Τηλ: 2130441735 - 6979512131 – 6972499214